
Predgovor 


Tragajući za čistom i bistrom evanđeoskom iz- 
vor-vodom, vodom živom, našao sam upravo ono 
što sam tražio, autentičan prikaz doživljena i pro- 
življena evanđelja, u prvom i najstarijem životo- 
pisu svetoga Franje Asiškoga što ga prije više od 
700 godina napisa Svečev učenik i poznavalac To- 
ma iz Čelana. Počeo sam prevoditi njegova dva 
životopisa — »Vita Prima« i »Vita Secunda« — i 
tako sam u potpunosti našao ono za čim sam čez- 
nuo. 


Brat Toma potakao me je svojim dramatičnim 
opisom Franjina dolaska na našu jadransku obalu 
da svoju pažnju svratim na dragocjeni Svečev spo- 
menik, kapelu njemu na čast podignutu u sklopu 
samostana na zagrebačkom Kaptolu, a napose na 
slike iz Svečeva života kojima ju je prije 300 go- 
dina ukrasio neki anonimni zagrebački slikar. 


Pod Tominim vodstvom uspjelo mi je upoznati 
sadržaje sviju tih slika. Nakon toga počeo sam is- 
traživati i sve ostalo što je tijesno povezano s tom 
kapelom. I tako je nastala ova knjižica. 


Njome prvenstveno želim svratiti pažnju i pro- 
buditi zanimanje naših ljudi za ovaj vrijedni i zna- 
čajni spomenik naše hrvatske duhovne kulture, jer 
je do sada bio premalo poznat. Iako je u dosta do- 
bru stanju i uglavnom očuvan od većih oštećenja, 
ipak bi ga što prije trebalo stručnom restauracijom 
osvježiti. Pa neka zato ovo bude i poziv svima oni- 

ma koji su na poseban način za ovaj spomenik za- 
interesirani da mu pravovremeno pruže sve ono 
što mu je potrebno za daljnju egzistenciju. 


Dr Anđela Horvat pročitala je s posebnim struč- 
nim zanimanjem rukopis i pružila mi veoma koris- 
ne primjedbe. Hvala joj! 

Pisac 


Prvi dio 
Predaja i povijest — građevinski i umjetnički 
izgled — graditelji kapele sv. Franje 


UVOD 


Stari Zagreb, nekoć samostalna i međusobno 
neovisna naselja Kaptol i Gradec, tijekom stoljeća 
je bezbroj puta izmijenio i svoju arhitektonsku fi- 
zionomiju, a i svoje stanovnike. Ne znam da li u 
njemu danas postoji ijedna obitelj koja bi se mogla 
pohvaliti da svoj korijen vuče iz onoga starog, sred- 
njovjekovnog Zagreba. Nebrojene generacije su izu- 
mrle i netragom nestale. Sačuvana su im samo pre- 
zimena u starim prašnim i požutjelim listinama po 
različitim arhivima. 

U prošlosti Zagreba posebnu su ulogu uvijek 
imali redovnici, a to im treba priznati i danas. No, 
i sudbine redovničkih ustanova bile su raznolike: 
jednih je netragom nestalo, druge su kroz duže vre- 
menske periode silom prilika iščezle i u novije su se 
vrijeme ponovno u nj povratile i nastavile nekoć 
prekinutu slavnu tradiciju i plodnu općekulturnu 
djelatnost. 

Kaptolski su franjevci, međutim, iznimka. I njih 
je nemila sudbina neštedimice, gdjekada upravo 
smrtno, pogađala, ali su se oni kroz više od sedam 
stotina godina u Zagrebu održali, držeći čvrsto svoj 
položaj »in area venerabilis Capituli«.! Tako bismo, 
bez straha da će nam tko tvrdnju opovrći, mogli 
ustvrditi da su franjevci uz Prvostolni kaptol i 
Prebendarski zbor jedna od najstarijih zajednica 


1 »Na području časnoga Kaptola«, ustaljen izraz i dosta čest 
u starim ispravama koje govore o Prvostolnom kaptolu 
zagrebačkom. 


grada Zagreba, koja osim toga ima i tu vlastitost 
da živi obiteljskim životom. Tako se zagrebački 
franjevci na Kaptolu mogu s ponosom smatrati naj- 
starijom, starosjedilačkom obitelji »bijeloga grada« 
na podnožju Medvednice. 

Mnogo je toga nestalo, mnogo je toga izgublje- 
no, mnogo toga progutaše požari, uništiše prisilne 
evakuacije i preseljavanja, a sve bi nam to danas 
pružilo cjelovitiju sliku bogata života i djelovanja 
ove redovničke ustanove. No, jedna nam je drago- 
cjenost, pravi dragulj svoje vrsti, uza sve to ipak 
ostala kao duhovna, povijesna, umjetnička i uopće 
kulturna vrijednost prvoga reda, a to je kapela sv. 
Franje, koja se nalazi odmah s lijeve strane uz 
glavni ulaz sadašnjega samostanskog zdanja, koje 
potječe iz druge polovine 17. stoljeća. 

Iznad ulaza te kapele stoji natpis uklesan u mra- 
mornu ploču koja je ugrađena u ovalan barokni 
štuko-okvir što ga podržavaju dva anđeoska lika. 
Natpis je raspoređen ovako i glasi: 

HIC LOCUS ILLE IPSE EST 
HUMILIS PAUPERQUE PERENNEM 
QUEM SIBI FRANCISCUS FECIT 
IN HISCE PLAGIS 
QUEM REDUCEM ILLYRIUM TURCIS 
SUSCEPIT AB ORIS 

Taj natpis samo je fragment elogija što ga je 
neki anonimni latinist spjevao tamo negdje pot- 
kraj 17. st. kad je kapela bila iz temelja nanovo 
sagrađena i kad je dobila svoj današnji izgled. Spo- 
menuti elogij ima naslov »Dulcis memoria« — 
»Draga uspomena« — i bio je napisan na perga- 
meni ili na drvenoj ploči koje danas više nema, a 
još 1906. spominje ga Mladen Barbarić.2 On u cije- 
losti glasi: 


2 M. Barbarić, Kratka 


povijest crkve i samostana franjevač- 
kog u Zagrebu, . 


Zagreb 1906, str. 3 

ille i ili uperque 
»Hic locus ille ipse est, humilis pa RAK 


Quem sibi Franciscus fecit in hisce plagis, : 
Cum reducem Illyrium Turcis suscepit ab oris; 
Nec visus talis religiosus erat. : 
Dat vidua hospitium hic, mendicantique negare 
Non potuit, petiit quem Pater Naga locum. 
Et post ornavit vidua altera. Masina ergo 
Ambabus requiem det Deus ipse suam.« 


Radi se, dakle, o četiri elegijska distiha koji u 
hrvatskom prijevodu glase: 


»Ovo je mjesto tu što ga ponizni siromah Franjo 
Ovoj u zemlji sebi osvoji onda, 

Turske iz zemlje kad ga Ilirij dočeka smo, 
"Takav redovnik još ne viđen nigdje ne bi. 

Ovdje ga udova ugosti smjerna ne ik oda 
Poniznu prošnju za to, što od X... zamoli on. 

Poslije ga udova uresi druga. Zato im, dakle, 


Svevišnji objema Bog mir neka udijeli svoj!« 


Kada je taj elogij iz kapele nestao i da li je do 
još j Č znam. 
danas još negdje sačuvan, ne 5 
Koliko mi je poznato, ova kapela do ho 
bila svestrano obrađivana, Pp a a dns = 
j i ij lo slabo po , 
ljepotu i vrijednost, vrlo s Kane ou 
nom znadu samo najspecija mo 
=. Da bi je i drugi mogli svestrano upoznati, sa 
stavio sam ovu knjižicu. 


i j isci u ono doba, 

i jopisni naziv kojim su pil : oo) 

jd dp KO deri spjevana, nosive PRE eu sia 

= * ku i druge sjevernije krajeve. — 2 nenake 

dm e označuje današnju Tursku, mi ee 
=a i. koje su onda pretežnim dijelom bile 


slimana. 

POVIJESNE ČINJENICE I PREDAJA 


' Povijest Franjevačkog samostana na Kaptolu je 
ujedno i povijest ove kapele koja je, evo, poseban 
predmet našeg zanimanja. U stvari je njezina po- 
vijest jedno od poglavlja za sada još neobjavljene 
povijesti toga starodrevnog samostana. 


Zajedničku povijest samostana i kapele treba 


razdijeliti u dva velika razdoblja, od kojih prvo | 


obuhvaća prve početke samostana kao moralne 
osobe, tj. od drugoga ili trećeg decenija 13. st. pa do 
sredine 17. st. ili, još preciznije, do godine 1656, kad 
je stara, dotrajala samostanska zgrada porušena a 
a. gradnja novog samostana, koji stoji i da- 
as. 

' Drugo razdoblje počinje s godinom 1656. te tra- 
je do danas. Za ovo razdoblje posjedujemo daleko 
više povijesnoga gradiva nego za ono prvo, atojei 
razumljivo. 

Što se o ovoj kapeli može napisati s obzirom na 
prvo razdoblje njezina opstojanja, to ima manje-vi- 
še karakter doumljivanja i kombiniranja, jer nema- 
mo autentičnih isprava na temelju kojih bi se mo- 
glo kazati nešto pouzdano o pojedinostima njezine 
duge . prošlosti. Tako to prvo razdoblje možemo 
shvatiti i obilježiti ga kao njezinu pretpovijest ko- 
ja je tijesno povezana s pobožnom predajom o bo- 
ravku sv. Franje u Zagrebu. 


4 Usp. Šemati 
I. si do rense Sranjevačie provincije, magten, 


12 


1. Autentične činjenice 


Neizreciva i upravo neshvatljiva ljubav prema 
Isusu Kristu propetome razbudila je u duši sv. Fra- 
nje neodoljivu želju za mučeništvom. To je bio naj- 
dublji razlog njegovih apostolskih putovanja na 
Istok; želio je Saracenima propovijedati“ evanđelje, 
te životom i mučeničkom smrću svjedočiti za Isusa 
Krista. 

On je taj svoj naum pokušao izvesti, kako piše 
Toma Čelanski, »u šestoj godini svog obraćenja«, 
a to bi prema Waddingovu računanju bilo godine 
1212. Taj mu pothvat nije uspio zbog nepovoljnih 


| vjetrova. I tako se tom zgodom silom prilika je- 


drenjak kojim je Franjo putovao morao zaustaviti 
negdje na našoj hrvatskoj jadranskoj obali i tu je 
proboravio neko neodređeno kraće vrijeme. Toma 
samo kaže da je to bio kratak vremenski razmak.“ 
Istu povijesnu činjenicu spominje i sv. Bonaven- 
tura, ali drugim riječima." Nakon toga boravka u 


* Hrvatskoj, kako piše Toma Čelanski, Franjo je teš- 


kom mukom uspio da se sa svojim pratiocem, bra- 
tom Iluminatom, po veoma nepovoljnu vremenu 
preko Ankone povrati u svoju domovinu i zavičaj. 
To je prva činjenica s kojom moramo računati. A 
moramo je dobro razlikovati od one druge, koja se 
zbila »u trinaestoj godini (Franjina) obraćenja«, tj. 
g. 1219. Tada je Franjo konačno uspio s teškom 
mukom ostvariti svoj naum. Pošlo mu je za rukom 


| gvladati sve teškoće i zapreke koje su mu stajale 


5 »Saraceni« (arapska riječ, a znači: istočnjaci) naziv kojim 
su u Španjolskoj nazivali Arape, a u vrijeme križarskih 
ratova su tako općenito nazivani muslimani, napose oni u 
Sredozemlju. 

6 »(...) facto modico temporis intervallo (...)« — Th. a 
Celano, Vita Prima, XX, n. 55 — Ad Claras Aquas, 1926. 

7 »(...) cum igitur moram aliquamdiu contraxisset ibidem 
(...)« — S. Bonaventura, Legenda Maior, c. IX, n. 5 — 
Opera omnia, Tom. VIII, pS. 531. 

na putu te je dospio čak i do samoga sultana. Bio 
je to egipatski sultan Melek-el-Kemel (1218—1238).* 


Među ove dvije posve različite povijesne činje- 
nice umiješala se predaja o boravku sv. Franje u 
Zagrebu. Štoviše, ona je te dvije činjenice upravo 
povezala i spojila. Tako tri najveće slike u Sve- 
čevoj kapeli u stvari prikazuju dva povijesna do- 
gađaja, između kojih postoji vremenski razmak od 
sedam godina. — Prva slika na lijevom, istočnom 
zidu prikazuje povijesnu činjenicu: Franjino iskr- 
cavanje negdje na Jadranu; druga prikazuje prizor 
iz predaje: Franju kao gosta prima udovica Kata- 
rina Galović. Naprotiv, slike na desnom, zapadnom 
zidu prikazuju povijesne scene s Franjina drugog 
putovanja, a to su: Franjo doveden pred sultana i 
Franjo stavljen na kušnju. 


Kad imamo u vidu ovu likovnu dokumentaciju 
dvaju Franjinih putovanja na Istok, u koju je isto 
tako slikarski uključena i predaja o njegovu do- 
lasku i boravku u Zagrebu, moramo postupati veo- 
ma pažljivo i moramo dobro razlikovati i lučiti vre- 
menski odvojene događaje. A kad se radi o predaji 
koja kaže da je Franjo prigodom jednoga od tih 
dvaju putovanja dospio u Zagreb, nju bi nekako 
trebalo spojiti s jednim od tih dvaju putovanja i u 
nj je uklopiti. 


Veliku teškoću predstavlja likovno povezivanje 
tih dviju povijesnih činjenica koje su se zbile, ka- 
ko je rečeno, u vremenskoj udaljenosti od nekih 
sedam godina, a anonimni slikar ih je, po sugesti- 


ji svoga inspiratora i naručitelja, prikazao tako da | 


stječemo dojam kao da one predstavljaju nešto je- 
dinstveno što se susljedno dogodilo jedno iza dru- 
goga. 


8 Th. a Celano, nav. dj. XX, n. 57, bilj. 2. 

Spomenutu predaju možemo nekako povezati sa- 
mo s jednim od tih dvaju putovanja, a nikako s 
obadva. S kojim je, dakle, treba povezati? 


2. Sadržaj predaje 


Predaja o boravku sv. Franje u Zagrebu regi- 
strirana je najprije pismeno, a zatim slikarski u 
našoj kapeli. Prvi ju je djelomično zapisao poznati 
povjesničar Franjevačkog reda Fr. Gonzaga, bivši 
generalni ministar istoga Reda. Njegova je bilješka 
veoma kratka, a u prijevodu glasi: »Govori se da je 
zagrebački samostan osnovan u vrijeme bl. Oca 
Franje; isti ga je Otac — kao što neki hoće — po- 
hodio osobno; a poslije su oci Grgur i Ortols po- 
moću različitih milodara obnovili ruševine koje su 
stršile (...).* Gonzaga postupa kao savjestan po- 
vjesničar pa svoj izvještaj donosi kao predaju, a ne 
kao povijesno utvrđenu činjenicu, Ta je predaja 
ovako registrirana 1587, dakle potkraj 16. st., ot- 
prilike 350 godina nakon Franjina putovanja i bo- 
ravka u Siriji. 


Od naših domaćih povijesnih isprava koje do- 
nose ovu predaju spominjem samo dvije koje, na 
žalost, potječu iz 17. st. Prvi je izvještaj napisao 
o. Franjo Drašković, isluženi provincijal Ugarske 
franjevačke provincije sv. Marije, godine 1633," a 
druga potječe od osnivača, organizatora i prvog 
provincijala onda novoosnovane Provincije Slavo- 
nije sv. Ladislava, a to je glasoviti i veoma zaslužni 


9 Franciscus Gonzaga, De origine Seraphicae Religionis et 
progressu, Romae 1587, PS. 592; izvorni tekst doslovno gla- 
si: »Zagrebiensis Conventus a tempore B. P. Francisci 
fundatus dicitur; quem et idem Pater (ut aliqui volunt) 
in propria persona visitavit; et postea undique ruinam mi- 
nitantem restaurarunt ex diversis eleemosynis patres Gre- 
gorius, atque Ortolsus.« 

Franciscus Drašković, De statu Conventus Zagrabiensis in- 
formatio. Ta službena isprava potječe iz g. 1633. 

o. Timotej Međurečki.! Značajno je to da ni jedan 
od ove dvojice ne spominje imena prve dvojice čla- 
nova prve bratske franjevačke zajednice na Kap- 
tolu, a jednako tako ne spominju ni ime bogoljubne 
udovice Katarine Galović, Franjine gostoprimke. 


Kad je riječ o udovici Katarini Galović, značaj- 
no je to da je ona najprije registrirana likovno u 
našoj kapeli (1683), a istom nakon toga, koliko nam 
je poznato, dolazi njezino ime u ispravi koja potječe 
iz godine 1732," dakle, četrdeset i devet godina ka- 
snije. Time nipošto ne želim ustvrditi da nisu posto- 
jale i da ne postoje i starije isprave koje i nju spo- 
minju. Možda će se s vremenom ipak nešto takvo 
pronaći. 


Osim toga ovaj spis u cijelosti donosi već spo- 
menuti elogij »Dulcis memoria«, koji inače u vezi 
s našom predajom nema nikakve važnosti, nego sa- 
mo na pjesnički način izražava misao da se sv. 
Franjo našao u Hrvatskoj, upravo u Zagrebu, na 
povratku s Istoka. 


Ovom našom predajom, koliko mi je poznato, 
bavila su se samo trojica, a to su: dr o. Dominik 
Mandić, o. Apolinar Braničković i dr Iso Kršnjavi." 
Ostali koji su pisali o boravku sv. Franje u Hrvat- 
skoj prvenstvenu su pažnju posvećivali ispitivanju 
predaje kojoj je predmet boravak sv. Franje u na- 


11 Timotheus Međurečki, Litterae comendatitiae (preporučno 
g pismo) — isprava potječe iz g. 1658. 


12 Taj spis ima noslav »Imago Provinciam S. Ladislai Regis 
in Sclavonia (...) repraesentans«, a napisan je 1732; ima 
služben karakter, a izrađen je za analistu Franjevačkog 
reda, nastavljača epohalnoga djela što ga je zamislio i za- 
počeo Luka Wadding. — Čuva se u arhivu Franjevačkog 
samostana u Virovitici pod oznakom Miscellanea Nr. I. 

183 Dr Dominik Mandić, Boravak sv. Franje Asiskoga u hrvat- 
skim krajevima, Nova revija, 1926 (V), str. 229; dr Isidor 
Kršnjavi, Boravak sv. Franje u Zagrebu, Nova revija, 
1927 (VI), str. 74; o. Apolinar Braničković, Sv. Franjo u 
Zagrebu — Spomenica prigodom sedamstote godišnjice 
blažene smrti svetoga Franje, Zagreb 1927. 

šim drugim mjestima, a to su sve odreda mjesta na 
obali Jadranskoga mora. Takva je predaja saču- 
vana u Dubrovniku, Splitu, Zadru, Rijeci (Trsatu) 
i Nerezinama. Sva ta mjesta povezuju ovu predaju 
s prvim Franjinim neuspjelim putovanjem na Is- 
tok. Izuzetak je Dubrovnik čija predaja s ponosom 
ističe da se Franjo svratio u taj grad prigodom oba- 
ju putovanja.“ 

Ne bi li to isto htjele ustvrditi već spomenute 
slike naše kapele, na kojima su registrirana oba ta 
putovanja? 

Kad ovome dodamo još i ono treće što navodi u 
svom izvještaju o. Franjo Drašković, da je naime 
sv. Franjo pohodio Zagreb »četiri godine prije svo- 
je smrti«, onda naš zadatak postaje još zamršeniji, 
jer tako dobivamo tešku trilemu te postajemo veo- 
ma neodlučni, ne znajući za koju od te tri moguć- 
nosti da se opredijelimo. 


'Tako problem o boravku sv. Franje u Zagrebu i 
dalje ostaje otvoren. Zato ovoj knjižici nije svrha 
da u tom pogledu nešto dokažemo ili otkrijemo do 
sada nepoznato, nego nam je prvenstveno stalo naj- 
više do toga da ovu predaju što potpunije prika- 
žemo i da njezin divni spomenik — kapelu sv. 
Franje — predstavimo i što više približimo kako 
pobožnim vjernicima tako i onima koji to nisu, ali 
se zanimaju za kulturne vrednote i za Franju kojii 
danas uživa simpatije ne samo vjernika nego ine- 
vjernika, jer njegova evanđeoska pojava neodolji- 
vom snagom osvaja svakoga tko ga u pravome 
svjetlu upozna. 


14. O. Frano Jurić, Je li sv. Frano bio u Dubrovniku? — Du- 
brovnik 1914. 


U SVJETLU POVIJESTI I PREDAJE 


. Ni Zagrebačka biskupija nema svoga »rodnog 
lista«, jer je nestalo papine isprave kojom je ona 
osnovana i podignuta," pa zato nije nikakvo čudo 
da nemamo povijesnih podataka o godini osnutka 
Franjevačkog samostana na Kaptolu. A da li se u 
ono vrijeme, kad je ta bratska redovnička zajed- 
nica utemeljena, i moglo govoriti o nekoj ispravi 
koju je izdala nadležna vlast i koja je izrađena na 
temelju nekih kanonskih norma? 


Franjevački red je počeo stvarno postojati on- 
da kad je papa Inocent III sv. Franji odobrio Pra- 
vilo života, ali samo usmeno. Međutim, bulu pape 
Honorija III, kojom on odobrava Pravilo Franje- 
vačkog reda, možemo smatrati njegovim, izrazit će- 
mo se metaforički, »krsnim listom«. Prema tome, taj 
je Red počeo u Crkvi postojati 29. studenoga 1223 
jer je toga dana papina bula potpisana i opečaćena. 


Budući da Pravilo Franjevačkog reda ne sadrži 
nikakvih propisa s obzirom na osnivanje i otvaranje 
novih kuća i zajednica, one su nastajale i počinjale 
djelovati »via facti«. Zato neka nikoga ne začuđu- 
je i ne iznenađuje što je početak ove starodrevne 
redovničke zajednice vezan uz pobožnu predaju i 
legendu o dolasku i boravku sv. Franje u Zagrebu. 
nea Kad sedam grčkih gradova svojata Homera i sva- 
ki od njih tvrdi da se u njemu rodio taj veliki pjes- 


15 J. Buturac — A. Ivandija, Povijest Katoli 
Hrvatima, Zagreb 1973, str. 67. i BR ENI BRINI 

nik staroga svijeta, kako bi nama Hrvatima netko 
mogao zamjeriti što stoljećima ljubomorno čuvamo 
i podržavamo pobožnu predaju da je sv. Franjo 
onom zgodom kad je putovao na Istok ili se odande 
vraćao i u našoj domovini, koju su onda zvali »Scla- 
vonia«, proboravio neko kraće, neodređeno vrije- 
me? Zašto on ne bi mogao dospjeti i u Zagreb, na- 
pose onda kad se vraćao s Istoka?! 


To razdoblje od dolaska prvih franjevaca u sta- 
ri Zagreb, koje je ovijeno koprenom pobožne pre- 
daje, pa do vremena kad nam stoje na raspolaganju 
sigurni i pouzdani povijesni dokazi da su franjevci 
u Zagrebu nazočni, veoma je kratko. 


Ivan Krst. Tkalčić, povjesničar grada Zagreba, 
kad piše o osnutku Franjevačkog samostana na 
Kaptolu, postupa s jednakom znanstvenom ozbilj- 
nošću kao i Fr. Gonzaga, ali nam i on uz mjere op- 
reza predaju o boravku sv. Franje u Zagrebu do- 
nosi u cijelosti, ne navodeći izvor iz kojega ju je 
preuzeo. Budući da je njegova varijanta najpotpu- 
nija, donosimo je u cijelosti. Tkalčić ju je ispripo- 
vijedao ovim riječima: 

»Red franjevacah utemeljio je sv. Franjo Asiski 
(+1226). U zagrebačkom samostanu stara je tradici- 
ja da je sv. Franjo vraćajući se iz Sirije sa fratrom 
Iluminatom neko vrijeme proboravio u Zagrebu, 
gdje se nastanio u bogate udove Kate Galovićke, a 
taj njezin stan da bijaše ondje gdje je danas u fra- 
njevačkom samostanu kapela posvećena sv. Fra- 
nji. Ista tradicija veli i to da je Franjo blagoslovio 


16 Dr o. Atanazije Matanić, koji se kao franciskanolog na po- 
seban način bavi ovim problemom, u pismu od 5. svibnja 
0. £. piše mi: »Ovako ja tumačim zašto toliki naši primor- 
ski gradići imaju predaju o dolasku sv. Franje k njima. 
U ono se, naime, vrijeme putovalo od luke do luke, kra- 
ćom plovidbom. Slično je putovanje učinio tristo godina 
kasnije, iz Mletaka put Svete Zemlje, sv. Ignacije Loyol- 
ski, a u prošlom stoljeću donekle i Chateaubriand.« 

i Galovićkin zdenac, koji da je i danas jošte u tom 


samostanu; pripovijeda također, da su, vraćajućega ' 


se u Italiju, u selu Vrabčih napali seljaci i oteli mu 
kabanicu, a on im samo na tu plienidbu doviknuo: 
"Oj, vi vrabci, vrabci!' pa odatle da posta i ime selu 
Vrabče; napokon se priča da je na molbu Galovićki- 
nu odaslao četiri godine prije smrti Grgu kustosa 
i fratra Ortolsa u Zagreb, kojim je Galovićka poklo- 
nila pomenuti svoj posjed, na kojem si kasnije sa- 
gradiše samostan i crkvu. (...) 


Ovu tradiciju, koju su bez dvojbe izmislili sa- 
mi zagrebački franjevci, da osnutak svoga samo- 
stana spoje sa osobom utemeljitelja svoga Reda, 
premda su ju neki domaći historici usvojili kao isti- 
nu, mi ju, jer joj manjka historijska podloga, sma- 
tramo samo kao pobožnu priču.«! 


Šteta što ovaj ozbiljni povjesničar tu predaju 
prikazuje kao najobičniju izmišljotinu. Moglo je biti 
i bez te primjedbe. 


Poradi zanimljivosti i veće potpunosti navodim 
i mišljenje, štoviše, uvjerenje dra Izidora Kršnja- 
voga, velikoga ljubitelja i svestranog poznavaoca 
sv. Franje. On u cijelosti usvaja predaju o Katari- 
ni Galović, kako ju je ispripovijedao Tkalčić, i do- 
daje još neke elemente čije nam podrijetlo nije po- 
znato. Kršnjavi, profesor povijesti umjetnosti, slikar 
i pravnik, na zanimljiv i dosta uvjerljiv način pro- 
širio je ovu predaju te ju je nadovezao na povijes- 
nu činjenicu Franjina kratkotrajna boravka u na- 
šim krajevima, kad se zbog nevremena morao iskr- 
cati na našem Jadranu. 


17 Ivan Krst. Tkalčić, Slobodni kraljevski grad Zagreb do 
svršetka XIV st., Zagreb 1889, str. 155. 

18 Kršnjavi je svoju legendu o dolasku sv. Franje u Zagreb 
veoma opširno i zanimljivo razvio u svom romanu »Božji 
Sirotan« koji je tiskan u Zagrebu 1926; poradi zanimljivo- 
sti cijelu epizodu donosimo u Dodatku. 

Neka ovo o predaji, s kojom je povezana naša 
kapela sv. Franje, bude dosta. Sva dosadašnja istra- 
živanja nisu uspjela ovu predaju ni sigurnim povi- 
jesnim dokazima oboriti, ali je nisu uspjela ni jače 
osvijetliti. 

OTKADA SU FRANJEVCI NA KAPTOLU 


Ivan Krst. Tkalčić tvrdi da su franjevci došli u 
Zagreb već za života sv. Franje, a u svakom slučaju 
prije provale Tatara (1242)? Uzmemo li u obzir da 
je osnivač Franjevačkog reda sv. Franjo Asiški 
umro 1226. i već nakon dvije godine, tj. 1228, bio 
svečano kanoniziran, smijemo, bez straha da ćemo 
pogriješiti, postaviti kao sigurnu tvrdnju da je prvu 
franjevačku zajednicu u Zagrebu u najmanju ruku 
osnovao jedan od Franjinih suvremenika ili možda 
čak koji od njegovih prvih učenika. Sa sigurnošću 
možemo ustvrditi i to da su ovamo dospjela najma- 
nje dvojica zajedno, jer je Franjo u tom pogledu 
postupao prema Evanđelju.“ To potvrđuje i Toma 
Čelanski, kad pripovijeda kako je Franjo, pošto se 
oko njega okupio priličan broj braće, na svečan na- 
čin po dvojicu poslao na sve četiri strane svijeta 
rekavši: »Idite, predragi, dvojica po dvojica na sve 
strane svijeta, naviještajte ljudima mir i 'obraćenje 
za oproštenje grijeha'«,“ 


1. »Zagrebačka kustodija« 


Generalni kapitul Franjevačkog reda u Narboni 
(Narbonne) u južnoj Francuskoj, kojem je kao vr- 
hovni poglavar predsjedao i duhovno ga vodio 


19 Ivan Krst. Tkalčić, Poviest Hrvatah, Zagreb, 1870, str. 
219. 


20 Usp. LK 10, 1. 
21 Thomas a Celano, Vita Prima, XII, n. 29. 


sv. Bonaventura, pruža nam povijesni dokaz prvo- 
ga reda da je tada, tj. godine 1260, u Zagrebu posto- 
jala već ugledna i važna redovnička zajednica, jer 
je po toj zajednici, tj. po redovničkoj kući u Zagre- 
bu na Kaptolu, jedna od osam tzv. kustodija koje 
su sačinjavale Ugarsku provinciju (Provincia Un- 
gariae), druga po redu, nazvana »Zagrebačkom 
kustodijom« (Custodia Zagrabiensis). Kako su tada 
od Franjine smrti prošle tek trideset i četiri godine, 
po sebi je jasno da je ta zajednica već tada uživala 
ugled i imala određeno značenje u životu i djelova- 
nju onda još posve mlada Franjevačkog reda. 


2. »Na području časnoga Kaptola« 


Na današnjem zagrebačkom trgu koji nosi naziv 
»Kaptol«, a proteže se od stolne crkve do početka 
ulice »Nova Ves«, donedavna nije bilo nijedne gra- 
danske kuće, nego su se tu nalazile samo tzv. »ku- 
rije«, stambene kuće pojedinih članova prvostolno- 
ga Kaptola. Zato se svakom to čini neobičnim što 
se među kanoničkim kurijama kao na nekom oto- 
čiću već preko 700 godina nalazi franjevački samo- 
stan s crkvom sv. Franje. 


Nekoć, u 13. st., stari Zagreb-Kaptol, kad su se 
tu nastanili prvi franjevci, nije imao onaj izgled što 
ga je postepeno dobio tijekom stoljeća, a napose on- 
da kad je biskup bl. Augustin Kažotić odredio da se 
za stanovanje kanonika imadu izgraditi posebne 
kuće — kurije. Do onog vremena su kanonici pro- 
vodili zajednički život te su imali i zajedničko sta- 
novanje. 


Kad su franjevci došli u Zagreb i nastanili se 
ondje gdje se i danas nalaze, današnji trg Kaptol 
nije bio isključiv teritorij zagrebačkog biskupa i ka- 
22 L. Wadding, Annales Minorum, Tom. IV, pg. 554. 

noničkoga zbora. To se područje u povijesnim ispra- 

vama kasnijih stoljeća nazivalo »area vel territo- | 
rium Venerabilis Capituli«. Zato nema sumnje da. 
su se franjevci na mjestu gdje se i danas nalaze — 

među kanoničkim kurijama — ugnijezdili davno 

prije nego što je Zagreb-Kaptol izgradnjom spome- | 
nutih kanoničkih kurija, obrambenih kula i zidina 

dobio karakter biskupsko-kaptolskog utvrđenoga 

grada. — Kao zanimljivost spomenimo i to da je još 

i u 18. st. na današnjem Kaptolu, nedaleko od kate- 

drale, naša hrvatska velikaška obitelj Patačića od 

Zajezde imala svoju palaču. Bila je to kuća zida- 

nica (»domus murata«) kako to prikazuje i akvarel- 

na ilustracija u rukopisu što nosi naslov »Status 

familiae Patachich«, a čuva se u trezoru Sveučiliš- 

ne knjižnice u Zagrebu. 

KULT SV. FRANJE U ZAGREBU 


Poznato nam je, dakle, što o dolasku franjevaca 
i o utemeljenju njihova samostana kaže predaja, a 
što objektivna povijest. A sada ćemo posvetiti nužnu 
pažnju jednoj zanimljivoj pojavi koja je tijesno po- 
vezana s kultom sv. Franje u Zagrebu koji se si- 
multano kroz stoljeća odvija u kapeli, koja je pred- 
met našeg zanimanja, i u samostanskoj crkvi, koja je 
također posvećena sv. Franji. Kad tu činjenicu uo- 
čimo, nužno nam se samo po sebi nameće pitanje: 
Čemu ta dva sakralna objekta pod jednim te istim 
krovom i obadva posvećena istom svecu, sv. Franji? 
U vezi s tim odmah se postavlja i drugo pitanje: 
Koji je od tih dvaju objekata po svom postanku 
stariji pa ima neku prednost pred drugim? 


Odgovorit ćemo najprije na prvo pitanje, a za- 
tim na drugo. 

Pretpostavljamo, neovisno o opširno prikazanoj 
pobožnoj predaji, da su prva braća franjevci naj- 
prije izgradili neku manju kapelu da im posluži za 
zajedničku molitvu i prikazivanje euharistijske žrt- 
ve. To su, dakle, diktirale praktične najživotnije 
potrebe njihova duhovnog života. 


Tko nije voljan prihvatiti legendarni izvještaj o 
boravku sv. Franje u Zagrebu pa, dosljedno tome, 
ne prihvaća te odbacuje i to da je ova kapela po- 
božan spomenik na taj događaj, taj će biti primoran 
priznati da je za prvi čas jednu ovakvu kapelu ne- 
odoljivo zahtijevao snažni kult sv. Franje koji se 

nakon njegove brze kanonizacije, možemo reći, 
upravo munjevito širio po cijeloj Evropi, kamo god 
su dospjeli prvi franjevci. Izvanrednom svetošću 
svoga života, svojom jednostavnom evanđeoskom 
pojavom, evanđeoskim zanosom i mnogobrojnim ču- 
desima, što ih je Bog po njemu učinio, taj je svetac 
i za svoga života i nakon svoje smrti upravo elektri- 
zirao ne samo svoj zavičaj, Umbriju, nego i cijelu 
Italiju, a njegovi su duhovni sinovi i učenici to što- 
vanje brzo raznijeli i popularizirali ga diljem cijele 
Evrope. A nisu li u starom Zagrebu tom štovanju 
nešto pridonijeli i nisu li se oko prvih franjevaca 
okupili i s njima duhovno povezali oni brojni »Vla- 
si« ili »Lasi« — Talijani koji su nastavali negdašnje 
predgrađe staroga Zagreba zvano u starim spome- 
nicima »Vicus Latinorum«, a to je danas Vlaška 
ulica? Nije li kult sv. Franje već odmah u prvom 
deceniju nakon njegove kanonizacije, koju je papa 
Grgur IX u Franjinu gradu Asizu obavio 16. srpnja 
1228, neodgodivo zahtijevao da se na čast tom div- 
nom svecu podigne skromna kapela, ili da se u tu 
svrhu adaptira koja od siromašnih prostorija njiho- 
ve prve nastambe? Ovu će pretpostavku potvrditi 
i slučaj uvođenja kulta sv. Antuna Padovanskoga u 
stari Zagreb. 


Spomenuta talijanska trgovačko-obrtnička kolo- 
nija imala je u svom naselju, današnjoj Vlaškoj 
ulici, i svoju župnu crkvu, koja je tamo u 13. st. 
bila posvećena Majci Božjoj i zvala se crkva sv. 
Marije. U vrijeme tatarske provale stradala jeita 
crkva. Nakon odlaska Tatara sagrađena je nova 
župna crkva, ali je ona bila posvećena sv. Antunu 
Padovanskom. A napokon, u 18. st. (1770), sagra- 
đena je i treća te stavljena pod zaštitu sv. Petra 
apostola. I tako je ostalo sve do danas. — Zanim- 
ljivo je, ali i veoma uvjerljivo, kako Tkalčić objaš- 
njava te neobične promjene. On pripisuje snažnom 

jecaju talijanske kolonije da je novosagrađena ili 
ad di geiićia crkva u ondašnjem idea 
kom predgrađu, što ga je nastavala spomenuta tali- 
janska kolonija, bila posvećena sv. Antunu. O tome 
on kaže: »U Laškoj općini bijaše, kako jur spome- 
nuh, župna crkva bez dvojbe posvećena sv. proda, 
u kojoj su također, dok se nije sagradila do se 
crkva, služili prvi zagrebački biskupi. U tatars oj 
provali (1242) nestalo je te crkve, pa ju je zamijeni- 
la nova, posvećena velikom talijanskom svecu ai 
Antunu, što nam je opet dokazom, da je u laš oj 
ulici druge polovine XIII st. talijanski živalj imao 
znatan upliv.«? 

Sada treba još odgovoriti na drugo pitanje: Da li 
je starija kapela ili crkva? 


Mislim da je svakako prije uređena kapela, a 
istom onda crkva, koja je, kako se po svemu čini, 
postojala već prije dolaska franjevaca te su je ira- 
njevci preuzeli i popravili. Zbog velikog zanosa i 
ljubavi prema svom duhovnom ocu franjevci - i 
crkvu njemu posvetili. Međutim, kapela je i nakon 
toga ostala svetinja i trajan spomenik tako lijepe 
predaje o boravku sv. Franje u Zagrebu. 


Posve je sigurno da današnja naša kapela, koja 
je važna za povijesno prenošenje i nastavljanje 
kulta sv. Franje, u arhitektonskom pogledu nema 
ništa zajedničko s onom iskonskom, osim što je sa- 
građena na istome mjestu. 


i Zagreb do svršet- 

Ičić, Slobodni kraljevski grad j ž 

“ Kare stje, Zagreb, 1889, str. 145; Đuro Szabo, Stari Za 
greb, Zagreb, 1941, str. 71 

GRAĐEVINSKI I UMJETNIČKI IZGLED 


U građevinskom pogledu kapela je sastavni dio 
velike dvokatne samostanske građevine koja sa sta- 
rom crkvom sv. Franje ima oblik pravokutnika. Zi- 
dovi su joj kao i u ostalim dijelovima samostana 
debeli oko 120 cm. Dimenzije vrata su jednake di- 
menzijama vrata pojedinih samostanskih soba, ka- 
ko u prizemlju tako i na katovima. Dovratnik im 
je od nekoga našeg domaćega kamena pješčanoga 
karaktera, ali je, kao i svi ostali u samostanu, 
preličen uljenom bojom. Taj maleni sakralni pro- 
star ima ove dimenzije: dužina 6 m, širina 4 m, 
visina 7,60 m. Uzmemo li u obzir kubaturu, dolazi- 
mo do rezultata da taj prostor točno odgovara zbro- 
ju kubičnih metara jedne prizemne sobe i jedne 
sobe prvoga kata. 

Kad imamo u vidu navedene elemente ovoga 
prostora, bez ikakva dvoumljenja dolazimo do za- 
ključka da je kapela, kako sada izgleda, u arhitek- 
tonskom pogledu sastavni dio samostanske zgrade. 
Time želimo napose naglasiti da kapela nije neki 
građevinski objekt koji je već prije postojao pa da 
je samo uklopljen i ugrađen u sadašnji samostan. 
Ne može se tvrditi ni to da je prijašnja kapela imala 
sasvim jednake dimenzije i da je stajala upravo na 
istom mjestu gdje se nalazi sadašnja. O tome nam, 
na žalost, nije sačuvan nikakav pismeni podatak, 
koji bi nam dočarao kako je prvotna kapela izgleda- 
la. Kad su naši stari prije tri stotine godina gradili 
sadašnju kapelu i zajedno s njom samostan, nije im 

bilo stalo do toga da sačuvaju ono isto tvorivo iz 
kojega je kapela bila izgrađena, nego im je prven- 
stveno bilo na srcu da sačuvaju dragu i svetu uspo- 
menu na legendarni boravak sv. Franje u Zagrebu, 
a napose na štovanje koje mu se na ovom mjestu 
već u 13. st. i tijekom slijedećih stoljeća iskazivalo. 


Kapela ima dva oveća prozora na istočnom zidu 
u visini prvoga kata, a na južnom zidu povrh olta- 
ra nalazi se tzv. stakleni »oculus« koji na svoj ose- 
bujan način osvjetljuje oltar i cijeli sakralni pro- 
stor. 

Povrh vrata se nalazi mali drveni oratorij u koji 
mogu stati najviše tri osobe. On se prema potrebi 
može rešetkastim dvokrilnim vratima »na pomik« 
zatvoriti i otvoriti. U nj se ulazi iz samostanskog 
hodnika prvoga kata. 


Kao što su i ostale sobe u prizemlju i na kato- 
vima presvođene križnim svodovima (boltama), 
tako je presvođen i ovaj prostor. 


1. Štuko-dekoracije 


Promatramo li ovu kapelu s estetskog gledišta, 
dolazimo do spontana suda da su tzv. štuko-deko- 
racije u njoj ono najvrednije i čemu valja posvetiti 
posebnu pažnju. Strop je upravo krcat takvim de- 
koracijama. Na zidovima ih je manje, a prvenstve- 
no služe kao bogati okviri ovećim slikama, kojih 
je šest. U umjetničkoga gledišta te slike nema- 
ju naročite vrijednosti, nego imaju više povi- 
jesno i hagiografsko značenje. 

Štuko-dekoracije odlikuju se bogatstvom finih 
plastičnih oblika i elemenata. Njihovu ljepotu, za- 
nimljivost i bogatu stvaralačku maštu njihova stva- 
raoca može otkriti i doživjeti samo pomnjiv pro- 
matrač. S obzirom na sadržaj ta je ornamentika 

obilno iskoristila ova područja: botaniku, zoologiju, 
apokaliptiku. U vjenčanim ornamentima dominira 
stilizirano lišće akanta; okviri u kojima se nalaze tri 
središnje stropne slike prvenstveno su sastavljeni iz 
različita voća i povrća, a u privjescima, koji su 
smješteni na donjem dijelu križnoga svoda, dolazi 
klasje pšenice, koštunjavi plodovi i plodovi s lju- 
skom. U dekoracijama koje uokviruju četiri velike 
zidne slike dolazi u kombinaciji naglašeno plastično 
lišće koje u spiralnim završecima svoje loze u sredi- 
šnjim pozicijama završavaju različitim glavama te 
prepoznajemo glavu pijetla, pauna i drugih ptica; o- 
sim toga tu pronalazimo i glavu ovce, ali i glavu jar- 
ca; na par mjesta se uvukla i zmija. Za neke od tih 
glava nije lako odgonetnuti što predstavljaju, ali je 
najvjerojatnije da predstavljaju glave apokaliptič- 
kih životinja i grdosija. 

Kad je riječ o tim dekorativnim glavama, poseb- 
nu pažnju treba posvetiti ornamentalnom okviru 
prve slike s lijeve strane koja prikazuje iskrcavanje 
sv. Franje i njegova pratioca na Jadranu. U takvom 
ornamentalnom zavoju štuko-okvira spomenute sli- 
ke nalazimo i otkrivamo glavu žene pokrivenu po- 
sve jednako kao što je na susjednoj slici pokrivena 
glava Katarine Galovićke, a glava na desnoj strani, 
unutar ornamentalnog zavoja, predstavlja glavu 
muškarca u naponu snage koji ima već prorijeđenu 
kosu, jake brkove i bradu. Mislim da te dvije glave 
predstavljaju dvije važne osobe koje su imale velik 
udio u umjetničkom uređenju kapele, a to su: He- 
lena Ručić rođ. Patačić, s lijeve strane, i za sada još 
anonimni umjetnik koji je zamislio i izveo ove 
divne štuko-dekoracije, s desne strane. 

Poseban čar i sakralni ugođaj ovom prostoru da- 
ju trideset i četiri anđeoska lika različitih veličina. 
Sve ih karakterizira barokna oblina i svi su ma- 
nje-više bucmasti. Osim toga je za anđeoske figure 

značajno i to da su sve »aktivno angažirane«. Ve- 
ćina su nosači ornamentalnih vijenaca ili pridrža- 
vaju različite predmete. Osim toga, tu se nalazi i 
šest anđeoskih glava. 


Ta štukaturna ornamentika nije posebno oboje- 
na, osim nekih rubova koji su pozlaćeni, jer zbog 
naglašene plastičnosti bojenje nije bilo potrebno. 


2. Ciklus slika iz života sv. Franje. 


U novije vrijeme su se dva naša stručnjaka ba- 
vila umjetničkim sadržajem ove kapele: dr Artur 
Schneider, sveučilišni profesor, i Zvonimir Wyrou- 
bal, slikar i restaurator slika. 


Dr Schneider je kao član JAZU godine 1937. 
vodio brigu i stručan nadzor nad fotografskim sni- 
manjem umjetničkih spomenika grada Zagreba. 
Isključivo se radilo o sakralnim objektima i kipovi- 
ma koji su smješteni u zagrebačkim muzejima. Sni- 
manje je stručno izveo Ljudevit Griesbach.*“ 

Među objektima koji su tom zgodom snimljeni 
nalazi se i naša kapela. Svrha ovoga pothvata nije 
bilo detaljno stručno proučavanje umjetničkog ma- 
terijala, nego se prvenstveno išlo za tim da se regis- 
trira ono što je umjetnički vrijedno i što ima neko 
povijesno značenje. 


Velika je tada pažnja posvećena stropnoj štuko- 
-ornamentici, koja je bogata i lijepo izvedena. Za- 
tim je posvećena pažnja slikama od kojih se većina 
nalazi na stropu kao medaljoni, a ostale se nalaze na 
zidovima i u prozorskim udubinama. Većina tih 
slika prikazuje najznačajnije zgode i scene iz života 
sv. Franje komu je kapela posvećena, a nositeljica 


24 Dr Artur Schneider, Popisivanje i snimanje umjetničkih 
spomenika zagrebačkih 1937. — Ljetopis JAZU, sv. 50, str. 
148—155. 

je stoljetne predaje o Franjinu boravku u Zagre- 
bu. U tu slikarsku antologiju strogo ne spadaju 
dvije slike što se nalaze na desnom zidu odmah 
ispod križnoga svoda; one u iluzionističkoj maniri 
prikazuju dva prozora — jedan zatvoren, a drugi 
pluotvoren — a to su u stvari okviri dvaju pejzaža 
neidentificirana sadržaja. 

Sviju slika zajedno ima dvadeset i četiri, ali su 
prigodom spomenutoga snimanja uzete u obzir sa- 
mo one najznačajnije, ukupno njih osamnaest. 

Dr Schneider nije ulazio u estetsku analizu niti 
je donio stručnu ocjenu tih slika, a nije se bavio ni 
problemom autorstva. Na najznačajnijoj od njih, a 
to je slika »Katarina Galović prima sv. Franju«, 
otkrio je najviše zanimljivosti s obzirom na njezin 
sadržaj. Između ostaloga, na tornju stare zagre- 
bačke katedrale, koja je prikazana na toj slici, po- 
vrh sata otkrio je brojku 1683 pa je zaključio da je 
to godina kad je kapela oslikana. On je svoj izvješ- 
taj zaključio slijedećom rečenicom: »Nije isključeno 
da je autor slike Bernardo Bobić.«? Ta je rečenica 
potakla Zvonimira Wyroubala* da se detaljnije 
stručno, kao slikar i restaurator slika, pozabavi pro- 
blemom autorstva i da sve slike ocijeni. 


Wyroubal je u svom pothvatu došao do slijedećih 
rezultata: 

Bernardo Bobić nije i ne može biti autor slika 
u kapeli sv. Franje, nego je to neki anonimni za- 


25 Bernardo Bobić, zagrebački slikar, razvijao je slikarsku 
aktivnost od 1680. do 1692. Poznat je po svojim slikama 
koje se nalaze u Zagrebačkoj katedrali te u crkvi sv. Ka- 
tarine u Zagrebu. Uz njegovo ime u starim ispravama stoji 
slijedeća kajkavska apozicija: »malar na Kaptolomu sto- 
jeći«. Za nj bi se moglo kazati da je krajem 17. st. bio 
službeni slikar zagrebačkog Kaptola. 


26 Zvonimir Wyroubal (rođen u Karlovcu 1900) slikar je i re- 
staurator umjetničkih slika. Odlomak što slijedi sažetak 
je njegove stručne raspravice koja ima naslov »Problema- 
tično pripisivanje nekih slika zagrebačkom baroknom sli- 
karu Bernardu Bobiću« — tiskano u zborniku »Iz starog 
i novog Zagreba« II, Zagreb 1960. str. 133. 

grebački slikar, primitivni samouk, jer slike, pod- 
vrgnute stručnoj analizi, ne pokazuju ono najosnov- 
nije što inače nužno upućuje na školovana slikara. 
Taj anonimni slikar bio je vjerojatno Zagrepčanin, 
Bobićev suvremenik. Nadalje, šest velikih slika koje 
se nalaze na zidovima — dvije na lijevom, dvije na 
desnom, a po jedna sa svake strane vrata na sjever- 
nom zidu — naslikala je ista, dosta nevješta i pri- 
mitivna ruka. Slike na stropu i one u prozorskim 
udubinama te u iluzionističkoj maniri naslikana dva 
prozora na desnom zidu vjerojatno je istovremeno 
izradio neki drugi anonimni slikar sličnih kvaliteta, 
jer u umjetničkom pogledu nisu mnogo vrednije 
od velikih slika na zidovima. 

Što se tiče tehnike kojom su se poslužila ova 
dva anonimna slikara, Wyroubal je ustanovio: svih 
šest većih slika — od kojih dvije prikazuju legen- 
darni dolazak sv. Franje u Zagreb, druge dvije pri- 
kazuju Franju pred sultanom, peta stigmatizaciju, a 
šesta Franju u ognjenim kolima — izrađeno je ulje- 
nom bojom na zidu, a ostale — u prozorskim udu- 
binama i iluzionistički naslikani prozori s pejzažima 
— naslikane su vodenom bojom koja je pomiješana 
s ljepilom (njem. Leimfarbe). — Do slika na stro- 
pu Wyroubal nije mogao doći, jer je strop u sredini 
visok 7,60 m, pa analogno zaključuje da su i one 
rađene istom tehnikom. 

U najnovije vrijeme dala je o tim slikama dr 
Anđela Horvat stručnu ocjenu i njihovu značajnost 
sažeto izrazila ovim riječima: »Vrednije su s kul- 
turno-povijesnoga nego s umjetničkog stajališta. 
Na jednoj od tih scena prikazana je i prva suvre- 
mena veduta Zagreba s osobama u tadašnjim kosti- 
mima, od kojih je lik Katarine Galović, koja doče- 
kuje sv. Franju u Zagrebu, u prvom planu... .«? 


27 Dr Anđela Horvat, Između gotike i baroka, Zagreb, 1975, 
str. 314. 

Inače, nakon svega što je o ovim slikama rečeno, 
treba naglasiti da je cijeli taj niz naslikan bogatom 
paletom zemljanih boja. 


3. Ikonografski prikaz 


Iako su slike, kojih ima dvadeset i četiri, s estet- 
skoga gledišta neznatne vrijednosti, one uza sve to 
imaju s obzirom na svoj bogati sadržaj veliku vri- 
jednost. To je prava antologija najznačajnijih zgoda 
iz bogata života sv. Franje. Na ovako malenu pro- 
storu nije uopće bilo moguće u tom pogledu dati 
nešto više. 


Da bi to bogatstvo sadržaja postalo posjetiocima 
kapele što pristupačnije i razumljivo, u drugom di- 
jelu knjižice donosimo za njih opširno tumačenje — 
cijela poglavlja ili kraće odlomke iz najstarijih ži- 
votopisa sv. Franje što su ih napisali Toma Čelan- 
ski i sv. Bonaventura. Parafraza tih izabranih dije- 
lova ne bi nipošto tako snašno djelovala kao što 
djeluju cjeloviti prikazi doneseni u prijevodu. 


Slike na stropu — gledajući od ulaza prema ol- 
taru: 


— usredini: 
Franjo moli pred križem 


Franjo od Krista prima Evanđelje i Pravilo 
Franjo u nebeskoj slavi 


— desno: 
Franjo i gubavac 
Franjo pred asiškim biskupom gol 
— lijevo: 
Franjo u kućnom zatvoru 
Franjino rođenje u štali 

Slike na zidovima 

— lijevo: 
Iskrcavanje na Jadranu 
Franjo i Katarina Galović 


— desno: 
Franjo odbacuje sultanove darove 
Franjo doveden pred sultana 


Slike u prozorskim udubinama 


— prvi prozor: 
Franjino sjajno prijestolje u nebu 
Franjo s ovčicom prisustvuje misi 
Na podnožju oltara Isus s Franjom i Klarom 
Franjina proslava Božića u prirodi 


— drugi prozor: 
San pape Inocenta III 
Franjo propovijeda pticama .. 
(Treća slika se ne raspoznaje, jer je teško vidlji- 
va.) 
Na desnom zidu su naslikana dva prozora u ilu- 
zionističkoj maniri, a u svaki je uključen krajolik 
neidentificirana sadržaja. 


Slike uz vrata 


— s lijeve strane: 
Franjo u vatrenim kolima 


— s desne strane: 
Franjina stigmatizacija 
Oltar 


Središnji dio zauzima uljena slika na platnu 
koja prikazuje Franju kao zakonodavca svoga Reda; 
desnicom drži propelo, a lijevom rukom drži Pra- 
vilo svoga Reda. 

S lijeve strane je kip sv. Antuna Padovanskoga. 
Svetac lijevom rukom drži ljiljan, a desnom knjigu 
i dijete Isusa. — Sv. Antun je najveći čudotvorac, 
»svetac cijeloga svijeta« (Leon XIII), crkveni nau- 
čitelj — »doctor evangelicus«, prvi predavač bogo- 
slovlja u Franjevačkom redu; Franjo ga je nazvao 
svojim »biskupom«. 


S desne strane je kip sv. Bernardina Sijenskoga. 
Svetac u desnoj ruci drži monogram Imena Isusova 
— IHS, jer je bio širitelj kulta Imena Isusova na- 
pose po kršćanskom pozdravu »Hvaljen Isus!«. Bio 
je duhovni učitelj dvojice velikih franjevaca koji 
su apostolski djelovali u našim krajevima, a to su: 
sv. Ivan Kapistranski i sv. Jakob Markijski. Odli- 
kovao se velikom učenošću, napose kao vrstan bo- 
goslovac; kandidat je za naslov »crkveni naučitelj«. 


Iznad oltara, a ispred tzv. »oculusa«, nalazi se 
grb Franjevačkog reda, a drže ga dva anđeoska lika. 


Povrh oltarne slike (a isto tako između ulaznih 
vrata i male lože) nalazi se velikaški grb obitelji 
Patačić od Zajezde. Grbni štit je podijeljen verti- 
kalno u dva jednaka polja. Lijevo polje je obojeno 
zlatnom bojom, a preko njega je rastegnuto ptičje 
krilo. Desno polje je obojeno azurnom bojom. Do- 
nji dio polja predstavlja morsku površinu, a povrh 
nje je nebeski svod. Na morskoj površini u lepezas- 
toj školjci stoji nimfa, koja lijevom rukom iznad 
glave drži napeto platno, poput jedra. Ako ova nim- 
fa i nije obična kopija poznate Botticellijeve slike 
»Rođenje Venere«, veoma joj je slična. 


Zavjetna slika župnika Žalca 


U inventar kapele spada i uljena slika na platnu, 
koja je nekoć visjela u kapeli na zidu kao zavjetni 

dar Marka Salecza (Žalca), župnika u Sv. Petru na 
Mrežnici. On je po zagovoru sv. Franje čudesno 
ozdravio od teške bolesti. Na donjem dijelu slike 
nalazi se natpis koji u hrvatskom prijevodu glasi: 
»Velečasni gospodin Marko Žalec, župnik u Mrež- 
nici, bio je mučen proširenjem srca, ruke su mu 
bile ukočene, a trpio je i od mnogih drugih i to 
teških bolesti; pošto se u ovoj kapeli sv. Franje za- 
vjetovao, usprkos svakoj ljudskoj nadi povraćeno 
mu je prijašnje zdravlje; ovom slikom svjedoči da je 
tu milost primio. Godine 1684. dana 4. listopada.«? 
Slika se sada nalazi na zidu u hodniku istočnoga 
krila samostana. 


28 Prezime darovatelja zavjetne slike napisano je ondašnjim 
pravopisom ovako: »Salecz«. U popisu svećenika Zagre- 
bačke biskupije iz 17. st. uz to prezime stoji i latinsko 
»Aculeus«. Prema tome ono odgovara današnjem prezime- 
nu Žalac ili kajkavski Žalec. 

GRADITELJI — INSPIRATORI 


Današnji samostan, koji je izgrađen u drugoj 
polovini 17. st., iznikao je, tako reći, iz prastarih 
temelja građevina, koje su tijekom stoljeća građene 
i razgrađivane »in area venerabilis Capituli«, a slu- 
žile su za stanovanje Manjoj braći. On danas na 
sebi nosi oznaku ulice i kućni broj: »Kaptol 9«, a za- 
jedno s crkvom sv. Franje u sklopu modernoga Za- 
greba predstavlja jedan od najznačajnijih i naj- 
vrednijih kulturno-povijesnih spomenika. Kapela 
sv. Franje, koja je poseban predmet našeg zanima- 
nja, arhitektonski je skladno ugrađena u to masivno 
samostansko zdanje i mogli bismo za nju reći da je 
e dragom kamenu kojim je urešen zlatan prs- 
en. 


Nas danas mnogo toga zanima što je tako tijes- 
no povezano s nastajanjem i mukotrpnim rađanjem 
ove velike i solidne građevine. Obični »meštri«, zi- 
dari, nisu bili sposobni takvu građevinu projektira- 
ti ni izvesti bez stručno obrazovanih i iskusnih 
graditelja za koje se nužno pretpostavlja velika 
stručna sprema. O tim ljudima, na žalost, za sada 
ne znamo upravo ništa. Ne znamo ni tko je bio 
glavni projektant, a ni tko je izgradnju stručno 
vodio i nadzirao. 


Međutim, nešto više znamo o onima koji su bili 
pokretači, inicijatori i inspiratori toga zamršenog 
pothvata i koji su velike muke mučili pronalazeći 
i skupljajući potrebna novčana sredstva. Veoma 

mnogo nam govori već sama činjenica što je taj 
veliki posao, gradnja i unutrašnje umjetničko ure- 
čenje, trajao dvadeset i sedam godina (1656—1683). 
Napomenemo li još i to da je u tom razdoblju i stra- 
hoviti požar, koji je zahvatio i samostan i crkvu, 
cijeli taj veliki posao ne samo zaustavio nego ga je 
podvostručio, bit će nam donekle jasno kako je ve- 
like teškoće trebalo svladavati. Ne znamo da li je 
kapela već prije spomenutog požara (1674) bila ko- 
načno uređena i umjetnički opremljena. Današnji 
je izgled primila kad je ovako postradala novograd- 
nja obnovljena. Kad su svi poslovi privedeni kraju, 
i samostan i kapelu svečano je 1683. blagoslovio gla- 
soviti zagrebački biskup Martin Borković. 


1. Timotej Međurečki 


Inicijator i glavni pokretač ovoga pothvata — 
izgradnje novog samostana i kapele — bio je o. Ti- 
motej Međurečki. 


Ovaj veliki redovnik zaslužuje da se njegovo ži- 
votno djelo, koje je višestruko, svestrano prouči i 
obradi u posebnoj studiji. Mi se ovdje moramo zado- 
voljiti samo fragmentarnim prikazom njegove osob- 
nosti i njegovih najvažnijih životnih djela. Nema 
sumnje da mu je najveće i najznačajnije djelo osni- 
vanje samostalne hrvatske franjevačke provincije 
koja je dobila naslov: Provincia Sclavoniae S. Ladi- 
slai Regis — Slavonska provincija sv. Ladislava 
kralja. U Ugarsku provinciju sv. Marije bili su 
uključeni ovi naši samostani: Zagreb, Varaždin, 
Kloštar Ivanić, Križevci, Remetinec (kod Varaždi- 
na), Krapina i Čakovec. Njegovim zalaganjem, žrt- 
vama, borbenošću, obrazovanošću, pronicavošću i 
ugledom ovih je sedam samostana izdvojeno iz 
Ugarske provincije sv. Marije i 1655. najprije je 
osnovana samostalna hrvatska nacionalna franje- 

vačka zajednica pod naslovom »Kustodija sv. Ladi- 
slava kralja u Slavoniji«. To je u ovom pravcu bila 
samo prva, prijelazna etapa žilavih nastojanja i bor- 
be. Drugi, još veći uspjeh postigao je T. Međurečki 
nešto kasnije, tj. 1661, kad je bulom pape Aleksan- 
dra VII ta Kustodija promaknuta na stupanj Pro- 
vincije. 

Suvremeni kroničar nema dosta pohvala za sve 
ono što je taj čovjek učinio za svoj Red u Hrvat- 
skoj. On ga naziva »neumorni promicatelj oslobo- 
đenja od Marijanske provincije«;*“ naglašava kako 
je sve svoje velike pobjede izborio »znojem, napo- 
rima i putovanjima«.“! Godine 1658. kao kustod 
putuje u Španjolsku te je u Toledu prisustvovao ge- 
neralnom kapitulu Franjevačkog reda. Ondje je 
pred kapitularnim plenumom ametice porazio dvo- 
jicu najljućih neprijatelja svojih nastojanja, a to 
su bili o. Silvestar a Mory, provincijal Marijanske 
provincije, i o. Augustin Podgajčić, delegat iste 
Provincije. Kroničar sa zanosom ističe kako je »ne- 
slomljivi o. Timotej«* spomenutu dvojicu »dosto- 
janstveno nadvladao i valjano ih ušutkao kao one 
koji nepravedno posižu za tuđim«.“ Isti kroničar 
naglašava da je sve to izveo »prvenstveno Božjom 
pomoći, zbog pravedne stvari i pouzdavajući se u 
vlastitu okretnost«. 


Osim služba što ih je povremeno izvršivao, uz 
njegovo se ime u različitim ispravama nalazi aka- 


29 Monumenta et processus — kroničarske bilješke, prijepisi 
važnih isprava i zapisnici vijećanja definitorija Franjevač- 
ke provincije sv. Ladislava, str. 89 — Arhiv Hrv. franjevač- 
ke provincije u Zagrebu. 


30 »... indefessus promotor eliberationis a Provincia Maria- 
na«. 


381 »... sudoribus, aerumnis, et itineribus«. To napose vrijedi 
za njegova naporna putovanja u Rim i Toledo (Španjol- 
ska) na generalni kapitul Franjevačkog reda. 


32 »... irrefragabilis Pater Timotheus«. 


338 »... sollemniter convincit ac velut aliena iniuste praeten- 
dentes gloriose confutavit.« 

demski naslov »lector et praedicator generalis«. Uz 
to ga isprave nazivlju i »teologom«. Ove apozicije, 
a napose mnoštvo knjiga po našim knjižnicama, 
prvenstveno u zagrebačkoj, na kojima se nalazi nj e- 
govo ime, a on ih je nabavio da ih čita i dogma, 
upućuju nas na to da je Međurečki bio veoma obra- 
zovan redovnik, zatim, da je bio izvrstan govor- 
nik i dijalektičar. No, najviše mu služi na čast što 
je bio redovnik dobra duha i svim je silama nasto- 
jao oko toga da nova Provincija, kojoj je obrana 
prvim provincijalom, bude prodahnuta istinskim 
duhom sv. Franje. 


Kao kustod Kustodije sv. Ladislava kralja do- 
nio je odluku da se dotrajali zagrebački samostan 
poruši i da se na njegovim temeljima izgradi novi, 
koji i danas stoji. Dva puta je na tri godine bio hi 
ran za provincijala. Životni napori učiniše svoje: 
o. Timotej je bio primoran da se prije svršetka sea 
gog trogodišta odrekne te službe. To je učinio 8. 
veljače 1678, ali zasluženi mir nije dugo uživao, =a 
go tek malo više od mjesec dana, jer je već 6. ožujka 
iste godine umro u Varaždinu. 


Provincija sv. Ladislava više ne postoji, ali do 
danas čvrsto stoji samostan u koji je o. T. Među- 
rečki ugradio svoju ljubav, svoje velike sposobnosti 
i bezbrojne žrtve. Tako je on sebe i svoj genij ugra- 
dio i u ovu našu kapelu. 


2. Aleksije Buzjaković 


Nastavljač i dovršitelj graditeljske djelatnosti 0. 
Timoteja Međurečkoga bio je o. Aleksije Buzjako- 
vić. 

Rođen je u Krapini 1642. Bilo mu je sedamnaest 
godina kad je stupio u Franjevački red. Kao novak 
obukao je redovničko odijelo u Križevcima i ondje 

proveo godinu kušnje ili novicijat. Od 1661. do 1665. 
boravio je na školovanju izvan svoje Provincije. 
Godine 1666. kao svećenik postaje članom zagre- 
bačkog samostana. Imao je tada dvadeset i četiri 
godine. 

Sav svoj svećenički život proveo je u Zagrebu. 
Bio je svestrano sposoban i nadaren. Kvalificirao 
se za predavača skolastičke filozofije i teologije te 
je stekao akademski naslov »lector generalis«. Uz 
profesorsku službu i pastoralno je bio veoma akti- 
van, a u toj aktivnosti posebno mjesto zauzima 
Pastorizacija sestara klarisa na Gradecu. U više 
mahova je bio gvardijan zagrebačkog samostana i 
provincijal Provincije sv. Ladislava. Na njegovu 
starom portretu, koji i danas visi na zidu lijepe sa- 
mostanske blagovaonice u Zagrebu, napisano je da 


je bio vrlo slavan po svojim zaslugama — »meritis 
clarissimus«. 


Ne spominjući imena drugih koji su bili anga- 
žirani u izradnji i restauraciji zagrebačkog samosta- 
na i koji su u tu svrhu pridonijeli velike žrtve, 
Buzjakovića možemo smatrati glavnim nastavlja- 
čem graditeljske aktivnosti o. Timoteja Međureč- 
koga. A jer je kapela sv. Franje predmet našega 
posebnog interesa, treba naglasiti da je ona Buzja- 
kovićevim nastojanjem dobila svoj konačni umjet- 
nički izgled, što ga ima još i danas. Iz službena za- 
Pisnika Provincije vidi se da je upravo on bio po- 
srednik između provincijske uprave i bogoljubne 
dobročiniteljice Helene Ručić rođ. Patačić. Nema 
sumnje da je on bio i glavni inspirator umjetnicima 
s obzirom na konačno uređenje kapele. Da je ko- 
jom srećom imao kvalitetnijega slikara, pravoga 
umjetnika, bila bi ona još ljepša i umjetnički vred- 
nija. 

Pošto je Buzjaković posljednji put završio svo- 
ju službu kao provincijal 1704, još jednom je iza- 

bran — i to posljednji put — za mimi od 
bačkog samostana. U toj ga je službi m kg se 
Umro je 13. studenoga 1706. Imao je tada še 


četiri godine. 
3. Helena Ručić-Patačić 


Ta vrijedna žena zaslužuje da joj se u ein 
žici posveti malo veća pažnja, jer je onak a 
jetnički izgled kapele plod njezine izvanr 
ćanske darežljivosti i pobožnosti. Re 

Helena potječe iz naše stare koa hee gr 

ukleše u kamen ovaj jednostavni natpis: »Hic iacet 
loannes Ruchich peccator exspectans Dei misericor- 
diam«.* Takva je bila i pobožnost njegove druge 
žene, što se vidi po pobožnoj zakladi koju je preuzeo 
franjevački samostan na Kaptolu. 


Uprava Franjevačke provincije sv. Ladislava 
Prihvatila je na svom zasjedanju 27. kolovoza 1677. 
u Križevcima — na prijedlog definitora o. Aleksija 
Buzjakovića, koji je tada ujedno bio i gvardijan za- 
grebačkog samostana — Heleninu zakladu u iznosu 
od 300 zlatnika, ali uz uvjet da Provincija za njezi- 
na života odsluži 500 misa »za njezine grijehe«, a 
drugih 500 misa da nakon njezine smrti prikaže »za 
Pokoj njezine duše«. Osim toga je zagrebački samo- 
stan imao prikazati jednu misu svakoga tjedna. 
Ponuda je Prihvaćena, ali uz uvjet da se broj spo- 
menutih misnih nakana znatno smanji.# 


Čini se da je Ivan Ručić svojoj drugoj ženi He- 
leni Patačić ostavio bogat imetak, jer je ona svojim 
obilnim darovima između ostaloga sudjelovala i u 
izgradnji i umjetničkom uređenju crkve sv. Katari- 
ne na Gradecu, zatim crkve sv. Franje Ksaverskoga 
te zavjetne kapele sv. Josipa na proplanku koji je 
zato i prozvan Josipovcem. Osim toga su i sestre 
klarise u njoj imale velikodušnu dobročiniteljicu. 


Anonimni sastavljač rukopisa »Status Familiae 
Patachich« posvetio je Heleni značajnu pažnju. O- 
karakterizirao ju je ovim riječima: (...) »Ova je 
žena bila veoma ugledna, a kao udovicu ju je za- 
prosio da mu bude ženom jedan od grofova Zrin- 
skih; ostavila je mnogo pobožnih zaklada, a među 


34 »Ovdje Ieži grešnik Ivan Ručić čekajući Božje milosrđe« — 
Pia dd Vanino, Isusovci i hrvatski narod, Zagreb, 1969, 
str. 457. 


385 Monumenta et Processus, str. 194. 

ostalim je 1000 zlatnika ostavila kao zakladu sa- 
mostankama sv. Klare (.. .).<* 


Da je naša kapela ovako lijepo umjetnički . 
đena i dotjerana darežljivošću Helene Ručić rođ. 
Patačić, dokazuju dva posve identična grba veni 
ke obitelji Patačića od Zajezde. Jedan se od nji 
nalazi između male rešetkaste lože i ulaznih vrata, 
a drugi je smješten povrh oltarne slike sv. Franje. 


Ivan Ručić je umro 1660. te je tako Helena 
Patačić s njim provela u braku samo devet godina. 
Kad je ponovno obudovjela, proživjela je u svetom 
društvu četrdeset i jednu godinu, provodeći život u 
molitvi, pokori i dobrim djelima. Pobožno je umrla 
1701, ali nije ostavila potomstva. 


U crkvi sv. Katarine od negdašnjega oltara sv. 
Barbare danas postoji još samo: oltarna menza, ali 
nigdje nisam pronašao onaj ponizni pokajnički epi- 
taf što ga je sebi u kamen dao uklesati Ivan Ručić. 
Kapela sv. Franje, međutim, još stoji, dobro je 
sačuvana, premda je prošlo već 300 godina otkako 
je sagrađena i umjetnički skladno ukrašena, pa je 
tako možemo smatrati divnim spomenikom ove 
pobožne i zaista plemenite i velikodušne žene. Neka 
joj i ove stranice budu izraz naše zahvalnosti. 


36 »Status familiae Kimono, oi Zan «! kesa Koa 
u trezoru Sveučilišne knjižnice ri ž M lie onli 
i Š brojnim akvarelima koji prvenstve: 
zako ka što ih je u različitim krajevima mora 
dijela Hrvatske posjedovala domaća velikaška obitelj 


tačića od Zajezde. 

RELIKVIJE SLUGE BOŽJEGA 0. VENDELINA 
VOŠNJAKA 


18. ožujka 1970. s Mirogoja su prenesene kosti 
sluge Božjega o. Vendelina Vošnjaka i sahranjene 
u malu nišu u desnom zidu kapele. Prijenos časnih 
relikvija toga sluge Božjega za našu je kapelu novo 
veliko obogaćenje, ali ujedno i novi odsjek njezine 
povijesti. Sada danomice ovamo svraćaju štova- 
telji sv. Franje i sluge Božjega o. Vendelina da se tu 
pomole i zadrže u pobožnu razmatranju. Za to im 
kapela pruža dovoljno sadržaja i poticaja. 


Grobna niša u koju su smještene kosti sluge 
Božjega zatvorena je mramornom pločom, a na njoj 
se nalazi lijevani medaljon oca Vendelina uz koji je 
uklesan slijedeći natpis: 

Časni ostaci Utemeljitelja 
Hrvatske franjevačke provincije 
sv. Čirila i Metoda 

Sluge Božjega 
VENDELINA VOŠNJAKA 
1861—1933 


Reljefni medaljon je djelo akademskog kipara 
Nesta Orčića iz Subotice. 

Drugi dio 


Hagiograska antologija iz najstarijih životopisa 
sv. Franje — sadržaji slika 


Franjino rođenje u štali 


Slika na stropu — lijevo 
Wadding, Annales, Tom. I, VIII 


Osebujno je bilo rođenje svetoga čovjeka Fra- 
nje. Sretna rodilja dok je rađala, trpjela je velike 
boli, ali nikako da nakon nekoliko dana rodi. Uto se 
pred kućnim vratima našao neki stranac — drži 
se da je bio poslanik neba — koji je rekao da neće 
roditi u sjajnoj ložnici, nego u štali, i da dijete neće 
položiti na svilu, nego na slamu. Savjetovao je da 
se porodilja što prije prenese u štalu koja se nala- 
zila blizu kuće. Premda se ovaj prijedlog činio bes- 
mislenim, ipak, da bi se rodilja očuvala od opasnosti 
i da se u ovakvoj tjeskobi ne bi ništa propustilo, 
prenesena je na određeno mjesto gdje je, začudo, 
bez velike pomoći ili napora, ležeći na sijenu, rodila 
ovu presjajnu zvijezdu. O, sretna li djeteta koje je 
već na pragu života bilo slično svome Stvoritelju! 
'Ta je štala još i sada u velikoj časti. Na čast svetom 
čovjeku ondje je sagrađena kapelica koja se pučki 
nazivlje »San Francesco il picolo« — Mali sv. Fra- 
njo. Iznad ulaza se nalazi zlatnim slovima u kamen 
uklesan ovaj natpis u dva stiha: 

»Hoc oratorium fuit bovis et asini stabulum, 
In quo natus est Franciscus mundi speculum«.! 


1 »Kapela ova magarca i vola štala bijaše, / u njoj se rodio 
Franjo, zrcalo svijeta.« 

Ovakva izvještaja o rođenju sv. Franje nema ni Čelano ni 
sv. Bonaventura. Zabilježio ga je Luka Wadding u svojim 
Analima. Wadding kao povjesničar redovito navodi izvor iz 
kojega je uzeo gradivo što ga obrađuje. Na ovome mjestu 
nema nikakve bilješke pa iz toga zaključujem da se radi 
o pobožnoj legendi koja hoće naglasiti kako je Franjo u 
svakom pogledu najvjernija slika Isusa Krista: ion je po- 
put Isusa rođen u štali. 

Franjo i gubavac 


Slika na stropu — desno 
S. Bonaventura, Legenda maior, I, 5 


Kad je Franjo jednog dana jahao ravnicom koja 
se stere pokraj Asiza, sreo je jednog gubavca. Ne- 
nadan susret s njim uvelike ga je užasnuo. Sjetio se 
odluke koju je nosio u duši — da naime najprije 
mora pobijediti samoga sebe ako hoće postati voj- 
nik Kristov — i ponovno ju je razbudio. Sjahao je s 
konja i prišao mu da ga poljubi. A kad mu je gu- 
bavac pružio ruku kao da će od njega nešto primiti, 
s poljupcem je primio novac. Odmah je zatim uzja- 
hao na konja i ogledao se okolo-naokolo. Premda 
je polje sa svih strana bilo otvoreno, onoga gubavca 
nije više vidio. To ga je ispunilo divljenjem i ra- 
došću te je počeo pobožno pjevati hvale Bogu. 
Odlučio je da će se od tada uvijek uspinjati na- 
više. Zato je tražio samotna mjesta koja su pri- 
kladna za tugovanje. Dok se u tim mjestima ne- 
prestano prepuštao »uzdisajima bez riječi«, zavri- 
jedio je da ga Gospodin nakon dugotrajnih moli- 
tava usliši. Kad je jednoga dana tako osamljen 
molio i od silna žara sav uronio u Boga, ukazao mu 
se Isus Krist kao razapet na križu. Dok ga je pro- 
matrao, »ostao je bez daha« i sjećanje na Kristovu 
muku tako mu se duboko ucijepilo u dušu da se 
od onoga časa, kad bi se sjetio Kristova razapinja- 
nja, jedva izvana mogao suzdržati od suza i uzdi- 
saja, kao što je i sam kasnije u povjerenju priznao, 
kad se približavao kraju života. Na ovaj način je 
naime čovjek Božji shvatio da je ona evanđeoska 
riječ i njemu rečena: »Ako hoćeš ići za mnom, 
odreci se samoga sebe, uzmi svoj križ i slijedi me!«“ 
2 Rim 8, 26. 


38 Pj65, 6. 
4 Mt 16, 24. 

Franjo moli pred križem u Sv. Damjanu 


Slika na stropu u sredini 
Th. a Celano, Vita Prima, VI, 10-11 

Franjino se srce već sasvim izmijenilo. Ubrzo 
se imao i u tjelesnom pogledu izmijeniti. Jednog 
je dana šetao pokraj crkve sv. Damjana koja bi- 
jaše malne razrušena i od sviju napuštena. Kad je, 
vođen Duhom, unišao da se moli, ponizno i pobož- 
no se ničice bacio pred propelom. Bio je ganut ne- 
običnim viđenjem. Opazio je da je postao drugačiji 
nego što je bio kad je unišao. Ovako ganutomu, 
što je nečuveno odvijeka, lik Krista propetoga pro- 
govorio je naslikanim usnama. Pozvao ga je ime- 
nom: »Franjo« — reče — »idi, popravi moju kuću 
koja se, kako vidiš, sva rušil« Franjo je uzdrhtao 
i nemalo se iznenadio. Činilo mu se kao da je li- 
šen govora. Bio je spreman poslušati. Posvema se 
ohrabrio da izvrši nalog. A jer je u sebi osjetio 
neizrecivu promjenu koju sam nije mogao opisati, 
dobro je o tome šutjeti. Od tada je tu svetu dušu 
prožimalo suosjećanje s Propetim i, kako se može 
pobožno naslućivati, u njegovo su srce, iako još ne 
u tijelo, dublje utisnuti znakovi časne muke. 

Čudesna li događaja i nečuvena u našem vre- 
menu! Tko se tome ne bi čudio? Tko je ikada ne- 
što slično doznao? Tko bi sumnjao da se Franjo na 
povratku u grad pokazao razapetim, on kojemu, 
dok još nije izvana prezreo svijet, na nov i nečuven 
način s drveta Križa progovara Krist? Stoga mu 
se od onoga časa rastapala duša, kojoj je progo- 
vorio Ljubljeni. Nešto kasnije se ljubav srca oči- 
tovala na ranama tijela. 

Zato se od tada nije mogao suzdržati od plača, 
štoviše, i na sav glas je oplakivao Kristovu muku 
kao da mu je bila neprestano pred očima. Jeca- 
njem je napunjao putove, nije dopuštao da ga tje- 
še dok je razmišljao o patnjama Kristovim. Jed- 

noć ga je sreo najpovjerljiviji prijatelj. Kad mu je 
otkrio razlog svoga bola, to je smjesta u prijatelja 
izazvalo suze. 

I zaista, nije zaboravio brinuti se o onoj svetoj 
slici niti je zanemario njezin nalog. Odmah je ne- 
kom svećeniku dao novaca da kupi svjetiljku i ulja 
kako slika ni časa ne bi bila lišena dužna štova- 
nja. Zatim je žustro počeo izvršavati ostalo. Bes- 
prijekoran je napor uložio za popravak one crkve. 
Premda mu je božanska riječ bila upravljena s 
obzirom na onu Crkvu koju je Krist sebi stekao 
vlastitom krvlju, nije se najednom htio uznijeti, 
nego je pomalo od tijela prelazio na duh. 


Franjo u kućnom zatvoru 


Slika na stropu — lijevo 
Thomas a Celano, Vita Prima, V, 6 

Mladoga Franju je ganula Božja milost i on je 
odlučno počeo mijenjati svoj život. Toma iz Čelana 
pripovijeda: 

Naoružan oružjem velika pouzdanja, krenuo je 
Franjo putem prema gradu. Raspaljen božanskim 
žarom, počeo je samoga sebe mnogo optuživati 
zbog mlitavosti i lijenosti. Kad su ga vidjeli oni 
koji su ga poznavali, uspoređivali su ono prijaš- 
nje sa sadašnjim. Počeli su ga sažalno prekoravati 
i nazivati budalom i luđakom. Na nj su se naba- 
civali uličnim blatom i kamenjem. Promatrali su ga 
kako je izmijenio nekadašnje ponašanje i kako je 
od tjelesne trapnje iznemogao. Zato su mu sve što 
je činio ubrajali u mahnitost i ludost. Ali, jer je 
»strpljiv čovjek bolji od drznika«, sluga Božji je 
za sve ovo bio gluh, nepravda ga nije ni slomila ni 
izmijenila, nego je za sve ovo zahvaljivao Gospo- 
dinu. 

Uzalud, naime, protivnik progoni onoga koji 
teži za onim što je čestito, jer što taj bude više 

potiskivan, to će hrabrije pobjeđivati. Netko je re- 
kao da »pogrda plemenito srce čini hrabrijim« (L. 
A. Seneca). 

Kad su se ovakve glasine i naklapanja već dosta 
dugo širila ulicama i trgovima grada Asiza i kad 
je tu i tamo odjeknula galama onih koji su Fra- 
nju ismjehivali, među mnogima, do čijih su ušiju 
doprle te glasine, bio je konačno i njegov otac. 
Kad je on čuo ime svoga sina i da sugrađani s njim 
tako postupaju, odmah je ustao, ali ne da ga oslo- 
bodi, nego da ga upravo satre. Nije se nimalo obuz- 
davao, nego je na nj nasrnuo kao vuk na ovcu, 
mrgodno i divlje ga je pogledao, bezobzirno ga je 
zgrabio za ruku i dosta grubo ga je odvukao svo- 
joj kući. Tako ga je bez samilosti kroz više dana 
zatvorio u jedan tamni prostor, jer je mislio da će 
mu slomiti volju i pridobiti ga. To je pokušao naj- 
prije riječima i napokon okovima. — Sve je ovo 
Franju učinilo spremnijim i jačim da ostvari svoju 
svetu odluku. Strpljivost ga nije napuštala, premda 
je bio napadan riječima i mučen okovima. — Ono- 
ga komu je zapovjeđeno da se u nevoljama raduje, 
nije moguće ni batinama ni okovima odvratiti od 
prave nakane i stava, niti ga je moguće odvući iz 
Kristova stada. Taj ne dršće u poplavi mnogih voda. 
U tjeskobi mu je bio utočištem Sin Božji koji nam 
uvijek pokazuje kako je ono što je on podnio za nas 
veće, da nam se naše strpljenje ne bi činilo gorkim. 

Kad je njegov otac poradi žurnih obiteljskih po- 
slova neko vrijeme izbivao, čovjek je Božji ostao 
svezan u kućnom zatvoru, a njegova majka je os- 
tala sama s njim kod kuće. Ona nije odobravala po- 
stupak svoga muža. Došla je k sinu i umilnim ga 
riječima sokolila. Kad je vidjela da ga ne može 
odvratiti od njegove odluke, njezino se majčinsko 
srce nad njim ganulo. Rastrgala je okove i pustila 
ga da slobodno ode. On se, zahvaljujući svemogu- 

ćem Bogu, žurno povratio na mjesto gdje je prije 
boravio. — Sad se već osjećao slobodnijim, pošto 
je bio prokušan u suprotivštinama, a po mnogostru- 
kim borbama izgled mu je postao vedriji. Preturiv- 
ši nepravde, postao je srčaniji, svuda se slobodno 
kretao, stupao je odvažnije. Otac se, međutim, po- 
vratio. Kad nije našao Franju, počeo je gomilati 
grijehe na grijehe. Na ženine opomene se promije- 
nio. Zatim je odjurio na ono mjesto, vikao je i ga- 
lamio da bi ga bar protjerao iz svoga kraja kad ga 
već nije mogao odvratiti od nauma. Zaista je strah 
Gospodnji pouzdanje hrabrih. Kad je sin milosti 
čuo da mu dolazi tjelesni otac, odvažno i radosno 
mu se predao. Na sav glas je vikao da ništa ne drži 
do njegovih okova i batina. Osim toga je izjavio da 
će poradi Kristova imena radosno podnositi sva zla. 


Franjo pred asiškim biskupom — gol 


Slika na stropu — desno 
Thomas a Celano, Vita Prima, VI 


Kad je otac uvidio da ga ne može odvratiti od 
započeta puta, svim je silama nastojao da od njega 
izvuče novac. Čovjek je Božji želio da ga potroši i 
razdijeli za pomaganje siromaha i za uzdržavanje 
građevine onoga mjesta. Njega, koji nije ljubio 
novac, nije ni na kakav način bilo moguće preva- 
riti. Njega, koji na novac nije bio navezan nika- 
kvom privrženošću, nije zbog njegova gubitka bilo 
moguće uznemiriti. Kad je otac našao novac što 
ga je najveći preziratelj zemaljskih stvari bacio 
kroz prozor u prašinu, njegov se divlji bijes nešto 
malo slegao i žeđ pohlepe se, pošto je pronašao 
novac, donekle utažila. Otac ga je nakon toga izveo 
pred gradskoga biskupa da se pred njim odrekne 


5 To je bila crkvica sv. Damjana u jugozapadnom predgrađu 
grada Asiza. 

svega imanja i da mu povrati sve što je još imao. 
Ne samo da on toga nije odbio, nego se veoma rado- 
stan požurio da spremno izvrši zahtjev. 


Kad je bio doveden pred biskupa, niti je okli- 
jevao niti je bio neodlučan zbog čega. Štoviše, nije 
čekao nikakvu riječ, a ni sam nije progovorio ni 
riječi. Svukao je sa sebe svu odjeću i bacio ju je 
odmah pred oca. Nije zadržao čak ni gaće, nego 
se pred svima svukao dogola. Biskup je sve to 
promatrao i silno se čudio njegovu zanosu i odluč- 
nosti. Odmah je ustao, svojim ga je rukama zagrlio, 
a zatim ga je odjenuo svojim plaštem kojim je bio 
ogrnut. Jasno je shvatio da je to Božja volja i usta- 
novio da djela ovoga čovjeka, što ih je osobno pro- 
matrao, u sebi sadrže misterij. Zbog toga mu je 
ubuduće postao zaštitnikom. Prigrlio ga je i hrab- 
Tio, prihvatio ga je srcem punim ljubavi. 


Iskrcavanje na Jadranu — Franjo u Hrvatskoj 

Na lijevom (istočnom) zidu 

S. Bonaventura, Legenda S. Fran- 

cisci, DX, 5 

Franjo, raspaljen žarkom ljubavlju, zavidio je 

svetim mučenicima na njihovoj slavnoj pobjedi, jer 
se u njima nije mogao ugasiti ni žar ljubavi niti se 
mogla umanjiti hrabrost. Zato je i on želio, raspa- 
ljen ovom savršenom ljubavlju, »koja isključuje 
strah«* da sebe po plamenu mučeništva prikaže 
Gospodinu kao živu žrtvu i da uzvrati Kristu koji 
je poradi nas umro, i da druge potakne na ljubav 
prema Bogu. Šeste godine nakon svog obraćenja, 
izgarajući od želje za mučeništvom, odlučio je ot- 
ploviti u Siriju da propovijeda kršćansku vjeru i 
pokoru Saracenima i drugim nevjernicima. Kad se 
ukrcao na neku lađu koja je onamo plovila, suprot- 


6 11v 4, 18. 

nim vjetrovima je bio prisiljen da pristane na obali 
Slavonije. Kad je tako ondje proveo neko vrijeme 
i nije se mogao namjeriti na lađu koja bi onamo 
plovila, držao je da mu se želja izjalovila, zato je 
zamolio neke mornare, koji su putovali u Ankonu, 
da ga iz ljubavi prema Bogu povedu sa sobom. A 
jer ga oni zato što nije imao čime podmiriti troško- 
ve putovanja uporno nisu htjeli primiti, čovjek je 
Božji, pouzdavajući se u veliku Božju dobrotu, kri- 
šom ušao u lađu. Našao se tu netko koga je Bog, 
kako se vjeruje, poslao svom siromašku. Ovaj je sa 
sobom donio potrebnu hranu za put i k sebi 
pozvao nekog bogobojaznog čovjeka s lađe i rekao 
mu ovako: »Sve ovo brižno čuvaj za siromašnu 
braću koja se kriju u lađi i, kad ustreba, prijatelj- 
ski im pruži.« Tako se i dogodilo. Kako mornarima 
zbog silna vjetra nije bilo moguće nigdje pristati 
više dana, potrošena je sva njihova zaliha hrane, a 
samo je preostala milostinja koja je siromašnom 
Franji dana odozgora. A jer to nije bilo dovoljno, 
božanskom se snagom toliko umnožilo da su, bora- 
veći zbog nevremena više dana na pučini, mogli do 
ankonske luke potpuno udovoljiti potrebama sviju. 
Kad su mornari vidjeli kako su posredovanjem 
sluge Božjega izbjegli mnogim opasnostima, za- 
hvaljivali su svemogućem Bogu, koji se prema svo- 
jim prijateljima i slugama uvijek pokazuje divnim 
i ljubaznim. 


7 U latinskom tekstu stoji »Sclavonia«. Srednjovjekovni zem- 
ljopisni naziv Sclavonia nije istoznačan s našim današnjim 
nazivom Slavonija kojim nazivamo dio Hrvatske omeđen 
na sjeveru Dravom i Dunavom, a na jugu Savom. Najstariji 
životopisci sv. Franje, Toma Čelanski i sv. Bonaventura, 
nazivom Seclavonia označuju ne samo dio Hrvatske, koji 
danas zovemo Dalmacijom, nego njime obuhvaćaju i druge 
sjevernije krajeve. — Kad je sv. Franjo dospio na našu 
jadransku obalu, tada je kao ugarsko-hrvatski kralj vladao 
Andrija II koji sebe u »Zlatnoj buli« (1222) naziva »Dei 
gratia rex et dux totius Sclavoniae« — »po Božjoj milosti 
kralj i herceg čitave Slovinske Zemlje« (V. Klaić, Povijest 
Hrvata, I, str. 233). 

Franjo doveden pred sultana 
Slika na desnom (zapadnom) zidu 
S. Bonaventura, Legenda S. Fran- 
cisci, IX, 6-7 


Kako ga je žar ljubavi upravo gilio na muče- 
ništvo, pokušao je i treći put otputovati među ne- 
vjernike da za vjeru u Trojstvo prolije svoju krv. 
Trinaeste godine nakon svog obraćenja krenuo je 
u Siriju i odlučno se izlagao mnogim pogibeljima 
da bi došao pred babilonskoga sultana. Između 
kršćana i Saracena vodio se tada tako nepomirljiv 
rat da nije bilo moguće s jedne zaraćene strane pri- 
jeći na drugu, jer su vojske jedna prema drugoj 
tako nasuprot stajale da nije bilo prolaza koji bi 
bio bez smrtne opasnosti. Sultan je, štoviše, izdao 
okrutnu naredbu da će svaki koji donese glavu ko- 
jega kršćanina kao nagradu dobiti bizantski zlatnik. 
Ali Franjo, neustrašivi vojnik Kristov, nadajući se 
da će se doskora domoći onoga za čim je išao, od- 
lučio je krenuti na put. Strah pred smrću nije ga 
zaustavljao, a želja ga je vukla. Pošto se najprije 
pomolio, Gospodin ga je ohrabrio te je zapjevao 
onu proročku: »Pa da mi je i dolinom smrti proći, 
zla se ne bojim, jer si ti sa mnom !« 

Tako je uzeo brata pratioca koji se zvao Ilumi- 
nat, čovjeka zaista prosvijetljena i kreposna. Kad 
je krenuo, dođoše mu u susret dvije ovčice. Opa- 
zivši ih, čovjek Božji se obradovao i rekao pratiocu: 
»Pouzdaj se, brate, u Gospodina, jer se na nama 
ispunja ona evanđeoska riječ: *'Evo šaljem vas kao 
ovce među vukove'.« Kad su nastavili put, namjere 
se na saracensku stražu. Ovi su poput vukova pri- 
trčali k ovcama, divljački su zgrabili sluge Božje te 
su s njima okrutno i prezirno postupali; psovali su 


8 Ps 23, 4. 
9 Mt 10, 16. 

ih, tukli i svezali u lance. I napokon su ih, na raz- 
ličite načine vrijeđane i zlostavljane prema odredbi 
Božje providnosti po želji čovjeka Božjega doveli 
pred sultana. Kad je vladar ispitivao tko ih je i u 
koju svrhu poslao i kako su došli, Kristov sluga 
Franjo je neustrašivo odgovorio da ga nije poslao 
nikakav čovjek, nego svevišnji Bog da njemu i nje- 
govu narodu pokaže put spasenja i da navijesti 
evanđeosku istinu. A s tolikom je srčanošću, s to- 
likom snagom duha i s tolikim žarom duše sultanu 
propovijedao o trojednom Bogu i o Spasitelju sviju 
Isusu Kristu, da je u njemu zasjala ona evanđeoska 
riječ: »Ja ću vam dati rječitost i mudrost kojoj se 
neće moći suprotstaviti ni oduprijeti svi vaši pro- 
tivnici.«" I sultan ga je, videći u njemu čudesnu 
gorljivost i snagu, rado slušao i mnogo ga je pozi- 
vao da s njim provodi vrijeme. 


Franjo odbacuje sultanove darove 


Slika na desnom (zapadnom) zidu 
S. Bonaventura, Legenda S. Fran- 

cisci, IX, 7-9 
Sluga je Kristov, prosvijetljen božanskim svjet- 
lom, rekao sultanu: »Ako se sa svojim narodom ho- 
ćeš obratiti Kristu, iz ljubavi prema njemu ću vrlo 


rado boraviti s vama. A ako oklijevaš poradi vjere. 


u Krista napustiti zakon Muhamedov, zapovjedi da 
se naloži vrlo velika vatra i ja ću s tvojim svećeni- 
cima ući u vatru da bi bar tako spoznao koja je vje- 
ra sigurnija i svetija pa je zato s punim pravom 
treba prihvatiti.« A njemu će sultan: »Ne vjerujem 
da bi koji od mojih svećenika, da obrani svoju vje- 
ru, bio spreman izložiti se vatri ili nekoj drugoj 
vrsti mučenja.« Opazio je naime kako je odmah je- 
dan od njegovih svećenika, čovjek inače ispravan i 


10 Lk 21, 15. 

vremešan, kad je ovo čuo, ispred njega pobjegao. 
A njemu će sveti čovjek: »Ako mi hoćete obećati u 
ime svoje i svoga naroda da ćete prigrliti štovanje 
Krista, ako iz vatre iziđem neozlijeđen, sam ću ući 
u vatru, pa ako izgorim, neka se to pripiše mojim 
grijesima, a ako me božanska snaga zaštiti, priz- 
najte Krista, Božju silu i Božju mudrost,! pravim 
Bogom i Spasiteljem sviju.« Sultan je odgovorio 
da se ne usuđuje prihvatiti taj izbor, jer se pobo- 
jao uzbune naroda. Ipak mu je dao mnogo skupo- 
cjenih darova koje je čovjek Božji, neutaživo že- 
ljan ljudskih duša a ne zemaljskih stvari, sve pre- 
zreo kao blato. Sultan, gledajući svetoga čovjeka 
kao savršena preziratelja zemaljskih stvari, bijaše 
zadivljen i uzbuđen pa se u njemu porodilo još ve- 
će poštovanje. Iako nije htio prijeći na kršćansku 
vjeru, ili se možda nije usudio, ipak je smjerno za- 
molio Kristova slugu da spomenute stvari primi 
njemu na spasenje i da ih razdijeli siromašnim krš- 
ćanima ili crkvama. A Franjo, jer je izbjegavao 
novac i jer u sultanovoj duši nije vidio korijena 
pobožnosti, nipošto nije htio na to pristati. 


Kad je vidio da ne uspijeva u obraćenju onoga 
naroda i da ne može ostvariti svoju nakanu," po 
Božjem se nadahnuću povratio u krajeve vjernika. 
I tako se po Božjem milostivom određenju, i jer je 
to zavrijedila krepost svetoga čovjeka, na čudesan 
način dogodilo da prijatelj Kristov, koji je svim si- 
lama za sebe tražio smrt, tu smrt ipak nije našao, 
ali nije ostao bez zasluge željena mučeništva, nego 
je kasnije po posebnoj povlastici njime bio obilje- 
žen.5 I tako se dogodilo da je ona božanska vatra u 


11 1Kor 1, 24. 
12 'To je bila Franjina neodoljiva želja za mučeništvom. 


13 Ovdje sv. Bonaventura aludira na stigmatizaciju koja se 
dogodila sredinom rujna, dvije godine prije Franjine smrti, 
na Alverni, tj. 1224. godine. 

njegovu srcu još jače plamtjela te je nakon toga 
otvorenije izbila na tijelu. O, blažena li čovjeka 
čije tijelo, iako nije bilo okrutničkim oružjem ra- 
njeno, ipak nije bilo lišeno sličnosti s ubijenim Ja- 
njetom! Ponavljam, zaista je u punom smislu bla- 
žen onaj koji, iako mu mač progonitelja nije uklo- 
nio dušu, nije ipak izgubio mučeničku palmu. 


KJ JI 


Ovu je povijesnu zgodu pobožna mašta na za- 
nimljiv način malo preinačila, sačuvavši glavne 
elemente povijesnoga događaja. Tako u »Cvjetićima 
sv. Franje« nalazimo slijedeću legendu: 


Kako je sveti Franjo zbog želje za mučeništvom 
pošao preko mora da propovijeda kršćansku 
vjeru sultanu i Saracenima 


Sveti Franjo, pun revnosti i ljubavi prema Kri- 
stovoj vjeri i želji za mučeništvom, pođe jednom 
preko mora sa svojih dvanaest svetih drugova i 
dođu upravo k babilonskom sultanu. Oni stigoše u 
saracensku zemlju gdje su posebno pomno pazili na 
prolaznike jako okrutni ljudi te nisu puštali nijed- 
noga kršćanina da prođe, već bi ga ubili. No, Bogu se 
svidi te zapriječi da braću poubijaju, nego ih uhva- 
te, izbatinaju, svežu i tako dovedu pred sultana. 

Kad su bili pred njim, sveti Franjo, poučen od 
Duha Svetoga, tako je divno propovijedao Kristovu 
vjeru da je bio spreman za nju skočiti u vatru. 
Zbog toga obuze sultana veliko poštovanje prema 
njemu, ne toliko zbog postojanosti u njegovoj vjeri 
niti zbog prezira svijeta što ga je vidio kod njega, 
jer sveti Franjo nije htio primiti od njega nikakva 
dara, premda je bio vrlo siromašan, nego zbog že- 
lje za mučeništvom koju je otkrio kod njega. 

Od tada je sultan rado slušao i molio ga da češće 
dođe k njemu i njegovim drugovima, da mogu pro- 

povijedati na svakome mjestu gdje im se svidi. Sul- 
tan im zajamči svu slobodu kretanja i propovijeda- 
nja čak ispravom, da im nitko od njegovih ljudi ne 
naškodi. 

Dobivši, dakle, ovakvu slobodu, posla sveti Fra- 
njo svoje odabrane drugove dva po dva na razli- 
čite strane saracenske zemlje da propovijedaju vje- 
ru u Isusa Krista. A on sam s još jednim bratom 
odabra jedno mjesto. Kad je stigao onamo, uđe u 
svratište da se odmori. 

Ondje je bila neka žena veoma lijepa tijela, a 
ružne duše. Ta je prokleta žena napastovala sveto- 
ga Franju na grijeh. Sveti Franjo joj reče: »Pođi 
sa mnom, ja ću ti pokazati prekrasnu postelju.« On 
je povede k velikoj vatri koja je gorjela u toj kući. 
U gorljivosti duha svuče se dogola i baci se na že- 
stoku vatru, zovući je da se i ona svuče i dođe leći 
s njim na tu pernatu i lijepu postelju. Sveti Franjo 
je na vatri ležao duže vremena vesela lica, ali se 
nije opekao niti je pocrnio. Ona žena, zastrašena tim 
čudom, skruši se u srcu. Ne samo da se pokajala 
zbog svojih grijeha i zle nakane, nego se potpuno 
obratila na vjeru Isusa Krista te je postala tako 
sveta da su se po njoj spasile mnoge duše u onom 
kraju. 

Na kraju, videći sveti Franjo da ne može imati 
mnogo uspjeha u toj zemlji, po božanskoj objavi i 
nadahnuću odluči da se sa svim svojim drugovima 
vrati u kršćansku zemlju. Kad su se skupili svi 
njegovi drugovi, ode još jednom k sultanu da se s 
njim oprosti. Sultan mu tada reče: »Brate Franjo, 
rado bih se obratio na kršćansku vjeru, ali se sada 
bojim to učiniti. Jer, ako bih to učinio, to bi sazna- 
li, ubili bi i mene i tebe sa svim tvojim drugovima. 
Budući da ti moraš još mnoga dobra učiniti, i ja 
imam svršiti vrlo važne poslove, neću da prouzro- 
kujem tvoju i svoju smrt, nego me pouči kako bih 

se mogao spasiti. Spreman sam učiniti sve što mi 
zapovijedaš.« 


Nato mu sveti Franjo reče: »Moj gospodaru, ja 
sada odlazim od vas. No, kad se vratim u svoju do- 
movinu i kad s milošću Božjom uniđem u raj poslije 
svoje smrti, poslat ću ti, ako se Bogu svidi, dva 
svoja brata, od kojih ćeš primiti sveto krštenje Isu- 
sovo i bit ćeš spašen, kako mi je objavio moj gospo- 
din Isus Krist. A ti se oslobodi u međuvremenu 
sviju obveza da te Božja milost, kada dođe k tebi, 
nađe spremna za vjeru i pobožnost.« Sultan obeća 
da će tako učiniti. 


Učinivši ovo, sveti se Franjo vrati sa svojom 
časnom družinom svetih drugova. Nakon nekoliko 
godina po tjelesnoj smrti vrati sveti Franjo svoju 
dušu Bogu. No, i sultan oboli i očekivaše da se is- 
puni ono obećanje. Na raznim mjestima postavi 
straže i zapovjedi im: ako vide dvojicu braće u od- 
jeći svetoga Franje, da ih odmah dovedu k njemu. 
U to vrijeme ukaza se sveti Franjo dvojici braće te 
im zapovjedi da bez krzmanja pođu k sultanu te 
da mu osiguraju spasenje, kako je on to obećao. 
Braća se odmah uputiše i, prešavši preko mora, 
straža ih odmah povede k sultanu. Kad ih sultan 
ugleda, razveseli se i reče: »Sad znam da mi je Bog 
poslao svoje sluge za moje spasenje prema obećanju 
što mi ga je dao sveti Franjo po Božjoj objavi.« 
Primivši, dakle, pouku o Kristovoj vjeri i sveto kr- 
štenje od spomenute braće, tako preporođen u Kri- 
stu umrije od neke bolesti, a njegova se duša spasi 
zaslugama i djelima svetog Franje. 


Na slavu našega Gospodina Isusa Krista. 
Amen.?a 


13a »Cvjetići sv. Franje«, Zagreb, 1972, str. 69. Sa starotalijan- 
skog preveo 0. Domagoj Šimunović. 

Franjo u vatrenim kolima!“ 


Slika uz vrata s lijeve strane 
Thomas a Celano, Vita Prima, 
XVIII, 47 
Braća koja su pred Bogom hodila prostodušno, 
a pred ljudima bez straha, zavrijedila su da budu 
obradovana božanskom objavom. Dok su naime bili 
raspaljeni vatrom Duha Svetoga, nisu samo u od- 
ređene sate po duhovnom napjevu pjevali Očenaš, 
nego su to činili svakoga sata. Zemaljske ih brige 
nisu morile niti su ih tjerale u tjeskobu. Jedne noći 
blaženi se otac Franjo od braće tjelesno udaljio. I 
gle, bilo je oko ponoći. Dok su neka od braće poči- 
vala, a neka u šuinji usrdno molila, kroz mala kuć- 
na vrata uđoše blistava vatrena kola te se dva-tri- 
put ovamo-onamo po prostoriji okrenuše, a povrh 
njih je lebdjela veoma velika kugla. Izgledala je 
poput sunca i obasjavala je noć. Koji su bili budni, 
zapanjili su se gledajući, a koji su spavali, prestra- 
šili su se. I ništa manje im nije bilo obasjano srce 
nego što im je bilo obasjano tijelo. Kad su se na- 
šli zajedno, počeli su se međusobno pitati što bi to 
moglo biti. Po snazi i milosti tolika svjetla mogli 
su jedni drugima vidjeti savjest. Napokon su shvati- 
li i spoznali da je to duša svetog oca Franje tako 
odsijevala velikim sjajem. Ona je zbog svoje ljepote 
i naročite čistoće te zbog velike i brižne ljubavi za 
sinove zavrijedila primiti blagoslov tolika dara. 


14 Naša se slika ne podudara s izvještajima najstarijih Sve- 
čevih životopisaca, jer prikazuje Franju kako se poput sv. 
Ilije vozi u vatrenim kolima, a životopisci kažu da se 
povrh spomenutih kola nalazila velika, sjajna kugla. 

Franjo s ovčicom prisustvuje misi 
Slika u dubini prvog prozora 
S. Bonaventura, Legenda s. Fran- 
cisci, VIII, 7 


Jednom zgodom je netko Božjem čovjeku Franji 
kod Svete Marije u Porcijunkuli poklonio ovcu. 
Nju je Franjo iz ljubavi prema nedužnosti i jedno- 
stavnosti, čime se ona odlikuje, zahvalno primio. 
Pobožni je čovjek opominjao ovčicu da prisustvuje 
božanskim pohvalama i neka pazi da ni u čem ne 
bi vrijeđala braću. A ovca kao da je shvaćala po- 
božnost čovjeka Božjeg, njegove je upute pomno 
obdržavala. Tako, kad bi čula da braća u koru pje- 
vaju, i sama bi ušla u crkvu, bez ičijeg bi poticaja 
klecala na koljena; pred oltarom Djevice, Jaganj- 
čeve Majke, zablejala bi kao da ju je time željela 
pozdraviti. Osim toga bi se klanjala prigibajući ko- 
ljena kad bi se u misi podizalo presveto Tijelo Kri- 
stovo. 


Uzvišeno Franjino prijestolje u nebu 
Slika u dubini prvog prozora — 
gore — S. Bonaventura, Legenda 
S. Francisci, VI, 6 

Kad je jednom zgodom kroz Spoletsku kotlinu 
Franju pratio brat Pacifik, podvečer su prispjeli do 
leprozarija ili skloništa za gubavce nedaleko od 
Trevija. Svetac je pošao k zapuštenoj i ruševnoj 
crkvi sv. Petra, a brata Pacifika je poslao u svrati- 
šte rekavši mu da se sutradan rano ujutro povrati 
k njemu. 

Kad se brat Pacifik rano u zoru prema Očevu 
nalogu vratio, opazio ga je kako je uronio u dubo- 
ku kontemplaciju ili promatranje. Moleći je bez 
smetnje promatrao slatki Svečev razgovor s Kri- 
stom. Dok je u dubini duše razmišljao i divio se 

tome što je Franjo u Božjim očima našao toliku 
milost, najednom je pao u zanos te je tako u nebu 
među mnogim prijestoljima vidio jedno koje bijaše 
odličnije od ostalih. Bijaše urešeno dragim kame- 
njem i odsijevalo je veličanstvenošću. U sebi se di- 
vio sjaju uzvišena prijestolja. Počeo je pomno u mi- 
slima istraživati komu bi ono imalo pripasti. Me- 
đutim je čuo glas koji mu je rekao: »Ovo je prije- 
stolje pripadalo jednome od onih koji su pali, a sada 
se čuva za poniznoga Franju. Kad je brat napokon 
iz zanosa došao k sebi, kao obično je pratio blaže- 
noga čovjeka. I dok su išli putem, razgovarali su o 
Bogu, a onaj brat, ne mogavši zaboraviti svoga vi- 
đenja, na zgodan način ga je upitao što sam o sebi 
misli. Ponizni Kristov sluga će mu na to: »Čini mi 
se da sam najveći grešnik.« A kad mu je na to 
brat rekao protivno, da to po zdravoj savjesti ne bi 
smio kazati ni misliti, nadodao je: »Da je Krist ne 
znam kako velikom zločincu iskazao toliko milosr- 
đe, mislim da bi Bogu bio mnogo zahvalniji nego 
što sam ja.« Brat, čuvši tako divnu poniznost, još 
se većma učvrstio s obzirom na istinitost viđenja 
što ga je imao. Na temelju evanđeoskog svjedočan- 
stva spoznao je da se do uzvišene slave, s koje je 
svrgnut oholica, uzvisuje onaj tko je zaista ponizan. 


Franjo propovijeda pticama 
Slika u dubini drugog prozora — 
desno — Th. a Celano, Vita Pri- 
ma, XXI, 58 
Kad su se već mnogi pridružili braći, blaženi 
otac Franjo putovao je prema Spoletskoj kotlini. 
Kad je stigao do nekog mjesta nedaleko od Meva- 
nija (danas Bevagna) gdje se skupilo veliko mno- 
štvo svakovrsnih ptica — bilo je tu: golubova, ma- 
lih vrana, čavki itd. — i kad ih je blaženi sluga 
Božji Franjo spazio — kako je bio čovjek velike 


B 65 


gorljivosti, uvelike je volio također i niže, nera- 
zumne stvorove, i u njima je uživao — brzo je pri- 
trčao k njima, a pratioce je ostavio na putu. Kad 
im se već sasvim približio i vidio da ga čekaju, na 
uobičajen ih je način pozdravio. Silno se čudio ka- 
ko to da se ptice nisu dale u bijeg, kao što obično 
čine. Izvanredno se obradovao i ponizno ih zamolio 
da poslušaju riječ Božju. Među ostalim što im je re- 
kao, dodao je i ovo: »Sestre moje ptice, mnogo mo- 
rate hvaliti svoga Stvoritelja i uvijek ga morate 
ljubiti. Zaodjenuo vas je perjem, dao vam je krila 
za let i sve ostalo što vam je bilo potrebno. Bog vas 
je među stvorovima učinio plemenitima i odredio da 
boravite u čistom zraku. Premda niti sijete niti ža- 
njete, ipak vas on, a da se ništa ne brinete, zašti- 
ćuje i upravlja.« Ptice su na to, kako je sam pripo- 
vijedao, a pripovijedala su to i braća koja su bila s 
njim, na neobičan način prema svojoj naravi bile 
oduševljene. Počele su protezati vratove, širiti krila, 
otvarati kljunove i gledale su ga. A on je prolazio 
između njih i vraćao se natrag, svojom im je halji- 
nom doticao glave i tjelesa. Napokon ih je blago- 
slovio, načinivši nad njima znak križa, i dopustio 
im da odlete na drugo mjesto. A blaženi je otac s 
pratiocima krenuo dalje svojim putem i radovao se. 
Zahvaljivao je Bogu koga svi stvorovi »časte poniz- 
nim hvalospjevom«. 


Kako je bio prostodušan po milosti, a ne po na- 
ravi, počeo se optuživati zbog nemarnosti što već 
prije nije propovijedao pticama kad su s tolikim 
poštovanjem saslušale riječ Božju. Tako se dogo- 
dilo da je onoga dana sve ptice, sve životinje, sve 
gmazove i stvorove bez osjetila brižljivo poticao da 
hvale i ljube Stvoritelja, jer je svaki dan, zazivajući 
ime Spasiteljevo, vlastitim iskustvom otkrivao nji- 
hovu poslušnost. 

Viđenje pape Inocenta III5 
Slika u udubini drugog prozora — 
gore — Th. a Celano, Vita Secun- 
da — XI, 16 
Onom zgodom kad se Franjo sa svojima pred- 
stavio papi Inocentu s molbom da mu odobri Pra- 
vilo njegova načina života, i kad je papa uvidio da 
njegova odluka s obzirom na provođenje života pre- 
mašuje ljudske snage, kao čovjek velike razboritosti 
rekao mu je: »Moli se, sinko, Kristu da nam po tebi 
očituje svoju volju pa kad je upoznamo, tvojim 
ćemo pobožnim željama sigurnije udovoljiti.« Sve- 
tac je udovoljio nalogu vrhovnoga pastira i s po- 
uzdanjem se utekao Kristu. Žarko je molio i po- 
božno poticao drugove da se ponizno mole Bogu. 
Što je još više trebalo? Dok je molio, primio je od- 
govor i sinove je izvijestio o novostima spasenja. 
Shvatio je što mu je Krist rekao u slici: »Franjo, 
papi ćeš kazati ovako: Neka žena siromašna, a li- 
jepa, boravila je u nekoj pustinji. Zbog njezine lje- 
pote u nju se zaljubio jedan kralj. S njom se vjen- 
čao, i ona mu rodila lijepu djecu. Kad su oni po- 
odrasli i bili lijepo odgojeni, majka im je rekla ova- 
ko: Nemojte se, mili moji, sramiti zato što ste siro- 
mašni, jer ste svi sinovi velikoga kralja. Radosno 
pođite u njegov dvor i zatražite ono što vam je po- 
trebno. — Kad su oni to čuli, divili su se i radovali. 
Ohrabreni obećanjem zbog kraljevskoga podrijet- 
la, znali su da će biti baštinici. Svu svoju bijedu su 
smatrali bogatstvom. Odvažno su se predstavili kra- 
lju i nisu se plašili onoga lica kojem su bili nalik. 
Kad je kralj uvidio da su mu slični, začuđeno je is- 
pitivao čiji su sinovi. A kad su izjavili da su sinovi 
one sirotice koja boravi u pustinji, kralj ih je za- 
grlio i rekao: Moji ste sinovi i baštinici, nemojte se 


15 Papa Inocent III (1198—1216) samo je usmeno odobrio Fra- 
nji i njegovoj braći njihov način života prema Evanđenju. 

bojati! Ako se s moga stola hrane tuđinci, pravedni- 
je je da hranim one kojima po pravu pripada cijela 
baština. — Zato je kralj naredio ženi da svu djecu 
što ih je s njim imala pošalje na uzdržavanje u nje- 
gov dvor.« 

Svetac je zbog ove prispodobe postao veseo i ra- 
dostan, a sveto proročanstvo je prenio papi. 


Franjo bijaše ova žena, obdarena mnogom dje- 
com, koja nisu rođena iz požude; pustinja — to je 
svijet koji je u ono doba bio neobrađen i neplodan 
krepostima; lijepo i brojno potomstvo — to je velik 
broj braće koja su urešena svim krepostima; kralj 
— to je Sin Božji kojem su nalik po svetom siro- 
maštvu, oni — prezrevši sram zbog niska položaja 
— dobivaju hranu s kraljeva stola, jer su, zado- 
voljni što slijede Krista i živeći od milostinje, spoz- 
nali da će biti blaženi po porugama svijeta. 

Gospodin papa se divio kad mu je saopćena pri- 
spodoba i nesumnjivo je spoznao da po ovom čovje- 
ku govori Krist. Sjetio se jednog viđenja što ga je 
imao prije nekoliko dana i tvrdio je da će se u ovom 
čovjeku ispuniti kao što mu je nahadnuo Duh Sveti. 


Papa je vidio u snu kako se lateranska bazilika 
ruši, a neki ju je redovnik, čovjek nizak i neugle- 
dan, podmjestivši svoja leđa, podupirao da se ne 
sruši. Rekao je: »Zaista je to onaj koji će djelima i 
naukom podržati Kristovu Crkvu.« Zato se papa ta- 
ko lako priklonio Franjinoj molbi; zato je on, pun 
Božje ljubavi, uvijek posebnom ljubavlju ljubio 
Kristova slugu. Stoga je zamoljeno odmah odobrio 
i obećao da će rado još i više od ovoga odobriti. 

Franjina proslava Božića u prirodi 
Slika u udubini prvog prozora — 
lijevo — Th. a Celano, Vita Prima, 
XXX, 84-86 


Najveća Franjina odluka, posebna želja i glavna 
nakana bijaše: uvijek i u svemu opsluživati sveto 
evanđelje i sa svom budnošću, svim marom, najve- 
ćom čežnjom duha i svim žarom provoditi »nauku 
Gospodina našega Isusa Krista i slijediti njegove 
stope«. U neprestanu razmatranju dozivao je sebi u 
pamet njegove riječi i pronicavošću duha opetova- 
no je razmišljao o njegovim djelima. Na poseban 
su način poniznost, očitovana u djelovanju, i ljubav, 
očitovana u muci, toliko zaokupljale njegovo pam- 
ćenje da je jedva još o ičemu drugom htio razmiš- 
ljati. Zato treba spomenuti i s poštovanjem se sje- 
titi što je učinio tri godine prije svoga slavnog pre- 
minuća kod gradine koja se zove Greccio (Grečo) na 
dan rođenja Gospodina našega Isusa Krista. U onom 
je kraju živio neki čovjek imenom Ivan. On je uži- 
vao dobar glas, ali je bio još boljega života. Bla- 
ženi Franjo ga je na poseban način ljubio, jer, dok 
je u svom kraju uživao glas čovjeka plemenita i vri- 
jedna svake hvale, prezrevši plemenitost tijela, ste- 
kao je plemenitost duha. Njega je blaženi Franjo, 
kao što je često običavao, pozvao petnaestak dana 
prije Božića k sebi i rekao mu: »Ako želiš da ovogo- 
dišnji Božić proslavimo kod Greča, požuri se i briž- 
ljivo pripravi što ću ti reći. Želio bih obnoviti uspo- 
menu na ono Dijete koje je rođeno u Betlehemu i 
na njegove djetinje potrebe i neprilike, tj. kako je 
bilo smješteno u jaslice i položeno na slamu u na- 
zočnosti vola i magarca, da bi se to moglo gledati 
tjelesnim očima.« Kad je ovaj dobri i vjerni čovjek 
to čuo, brzo je otišao i na spomenutome mjestu sve 
pripravio, što je Svetac rekao. 

Približio se dan veselja, došao je dan klicanja. 
Iz mnogih mjesta su pozvana braća. Muškarci i že- 
ne onoga kraja su prema svojim mogućnostima na- 
činili svijeće i zublje da bi rasvijetlili noć, koja je 
blistavom Zvijezdom rasvijetlila sve dane i godine. 
Napokon je došao svetac Božji. Kad je vidio da je 
sve pripravljeno, obradovao se. Pripravljene su ja- 
slice, donesena je slama, dovedeni su voli magarac. 
Počast se ondje iskazivala jednostavnosti, uzvisiva- 
no je siromaštvo, preporučivana je poniznost, i Gre- 
čo je postao neke vrsti novi Betlehem. Noć je rasvi- 
jetljena poput dana, bila je ugodna i ljudima i živo- 
tinjama. Pristizao je narod i novom radošću se ra- 
dovao novom otajstvu. Šuma je odjekivala od klica- 
nja, a onima koji su zanosno klicali, odgovarale su 
stijene. Braća su pjevala, Gospodinu su davala duž- 
nu hvalu, i cijelu noć je odjekivalo zanosno klica- 
nje. Svetac Božji je stajao pred jaslama. Sav je bio 
obuzet uzdisajima, pobožnost ga je posve prožela. 
Sasvim je bio ispunjen čudesnom radošću. Povrh 
jasala je služena svečana misa, a svećenik je uživao 
u novoj utjehi. 

Svetac Božji je obukao đakonsku odjeću, jer bi- 
jaše đakon, i zvonkim je glasom otpjevao Evanđelje. 
A njegov je glas bio: glas neodoljiv, glas jasan, glas 
zvonak. Sve je pozivao na najveću nagradu. Zatim 
je sakupljenom narodu propovijedao o rođenju si- 
romašnoga Kralja i slatkorječivo je klicao malome 
gradu Bethelemu. A često je, kad je htio izgovoriti 
presvetlo ime »Isus«, plamtio silnim žarom. Nazi- 
vao ga je »Djetetom iz Betlehema«, a ime »Betle- 
hem« izgovarao je poput ovce koja bleji. Usta su 
mu bila ispunjena glasom, ali još više slatkim osje- 
ćajima. Kad bi spomenuo »Dijete iz Betlehema«, ili 
kad bi izgovorio ime »Isus«, oblizivao bi usne, jer je 
sretnim nepcem kušao i gutao slatkoću ove riječi. 
Nagomilali su se ondje darovi Svemogućega, i neki 

kreposni čovjek je imao viđenje. Vidio je, naime, 
kako u jaslama leži ukočeno djetešce, a promatrao 
je i to kako mu pristupa svetac Božji kao da ga 
hoće probuditi oda sna. To viđenje nije bilo ne- 
umjesno, jer je Dječak Isus bio zaboravljen u srci- 
ma mnogih, u kojima je djelovanjem milosti po nje- 
govu sluzi svetom Franji bio probuđen i duboko 
utisnut u vjerno pamćenje. Konačno je dovršeno 
svečano bdjenje i svi su se radosni povratili svojim 
kućama. 


Franjina stigmatizacija 
Na sjevernom zidu uz vrata — de- 
sno — Th. a Celano, Vita Prima 
— II 


Dok se Franjo zadržavao u samotištu koje se 
zove Alverna, dvije godine prije nego što mu se 
duša preselila u nebo, u čudesnom viđenju vidio je 
na križ propeta čovjeka, koji je poput serafa imao 
šest krila. Bio je uspravljen, ruke su mu bile raši- 
rene, a noge skupljene. Dva su mu krila bila uzdig- 
nuta iznad glave, dva su bila raširena za let, a os- 
tala dva pokrivala su mu cijelo tijelo. Dok je bla- 
ženi sluga Svevišnjega to promatrao, bio je ispunjen 
najvećim divljenjem, ali nije znao što mu je viđe- 
nje hijelo kazati. Silno se radovao, a još više je uži- 
vao u dobrostivu i milu pogledu, kojim ga je seraf 
promatrao. Njegova je ljepota bila neopisiva, ali 
ga je pogled na raspetoga ispunio strahom i gorči- 
nom njegove muke. Izgledao je, da tako reknem, 
i žalostan i radostan; radost i žalost izmjenjivale su 
se u njemu. Mnogo je razmišljao o tome što bi mo- 
glo značiti ovo viđenje, i duhom se mnogo napre- 
zao da shvati njegov smisao. Kad od svega toga nije 
ništa spoznao razumom i kad mu se duboko u srce 
ucijepila novina ovoga viđenja, počeli su se na nje- 
govim rukama i nogama pokazivati znakovi čavala, 

kao što je to malo prije povrh sebe vidio na raza- 
petom čovjeku. 


Činilo se kao da su mu i noge i ruke u sredini 
probijene čavlima. Glave čavala pokazivale su mu 
se s unutrašnje strane ruku, na dlanovima i na 
vanjskoj strani nogu. Šiljci su im bili na protivnoj 
strani. Ti su znakovi na unutrašnjoj strani bili 
okrugli, a na vanjskoj dugoljasti. Neka mesna iz- 
bočina pokazivala se kao vrh čavala, koji su bili 
zavinuti i kao stučeni. To se na tijelu ispupčilo po- 
put otekline. Tako su i u nogama bili utisnuti zna- 
kovi čavala i bili ispupčeni na stopalu. Desni mu je 
bok bio kao kopljem proboden i na njemu rana. A 
ona je često krvarila tako da su mu i gaće i tunika 
bili mnogo puta zakrvavljeni. — O, kako ih je malo 
koji su zavrijedili vidjeti svetu ranu na prsima dok 
je bio živ propeti sluga propetoga Gospodina! Sret- 
na li brata Ilije koji je gdjekada imao priliku da 
je vidi dok je svetac živio. Ništa manje ne bijaše 
sretan Rufin koji je te rane doticao rukama. Kad 
je spomenuti brat Rufin jednoć svoju ruku utisnuo 
u njedra presvetoga čovjeka da ga protare, ruka 
mu je dospjela na njegov desni bok pa se tako de- 
silo da je dotaknuo onu dragocjenu ranu. Taj je do- 
ticaj sveca jako zabolio, od sebe mu je odgurnuo 
ruku i zaviknuo neka mu oprosti Gospodin. Pred 
stranima je to najbrižljivije sakrivao. Oprezno je 
sakrivao i pred najbližima tako da ni njegova bra- 
ća pobočnici ni njegovi najvjerniji pratioci nisu to 
dugo vremena znali. — Tako je sluga i prijatelj 
Svevišnjega gledao sebe urešena tolikim i takvim 
biserjem, koje se blistalo poput najskupocjenijih 
dragulja. I premda je bio više nego ijedan čovjek 
čudesno urešen slavom i čašću, ipak mu srce nije 
postalo tašto, niti je išao za tim da bi se nekom 
poradi isprazne slave svidio. Na sve moguće načine 

nastojao je to sakriti da ga naklonost ljudi ne bi li- 
šila te milosti. 


Rijetko je kome ili nikome običavao otkrivati iz- 
vanrednu tajnu. Bojao se da ne bi poradi posebne 
ljubavi, kao što običavaju činiti oni koji uživaju po- 
sebnu ljubav zbog milosti koja im je dana, pretrpio 
kakvu štetu. Zato je uvijek u svom srcu nosio i če- 
sto imao na jeziku onu Prorokovu: »U svom sam sr- 
cu sakrio tvoje riječi da ne sagriješim tebil« — Kad 
bi mu došao koji svjetovnjak, a on nije želio da se 
s njim upusti u razgovor, braći i sinovima, koji su s 
njim boravili, dao je to kao znak, da naime onda 
kad izrekne taj redak, odmah uljudno otpuste one 
koji su se oko njega okupili. Stekao je naime isku- 
stvo da je veliko zlo ako se svima povjerava sve; 
znao je da onaj čovjek čije tajne nisu savršenije i 
brojnije od onoga što se na njemu očito vidi, ne 
može biti duhovan. I tako ga ljudi, na temelju ono- 
ga što se pokazuje izvana, mogu suditi. Pronašao je 
neke koji su s njim naoko bili složni, a iznutra se s 
njim nisu slagali. U lice su mu pljeskali, a iza leđa 
su ga ismjehivali. Ovi su tako sami sebi pribavili 
osudu i ljude ispravne učiniše donekle sumnjivima. 
Često puta naime zloća nastoji ocrniti čistoću i za- 
to se zbog lažljivosti, koja je svojstvena mnogima, 
mnogima ne vjeruje. 

DODATAK 


Književna obrada predaje o boravku sv. Franje 
u Zagrebu dra Izidora Kršnjavoga 


Što do sada nije pošlo za rukom povjesničarima, 
naime, da otklone koprenu tajnovitosti s obzirom 
na boravak sv. Franje u Zagrebu i da to pouzdanim 
dokazima utvrde kao povijesnu činjenicu, to je na 
književni način, služeći se pjesničkom slobodom, po- 
kušao dr Izidor Kršnjavi, veliki ljubitelj i poklonik 
ovoga Sveca. 

Kršnjavi je imao dvije intelektualne ljubavi, ko- 
je su ga pratile u cijelom životu i bile predmet nje- 
gova zanimanja, a to su svetačka osobnost sv. Fra- 
nje Asiškoga i veliki talijanski pjesnik srednjega 
vijeka Dante Alighieri. — Sa sv. Franjom Kršnjavi 
se, da tako reknem, sreo i intimno sprijateljio kao 
profesor umjetnosti na Zagrebačkom sveučilištu 
(1878—1891, zatim 1897—1918) jer su napose dva 
područja likovnoga stvaranja, slikarstvo i kiparstvo, 
upravo besmrtnim djelima proslavila i ovjekovje- 
čila toga velikog Sveca. Kolik je zanos Izidora Krš- 
njavoga bio za Franju, najbolje nam svjedoči nje- 
govo posljednje likovno stvaranje, a to je velika sli- 
ka »al fresco« što ju je kao 75-godišnji starac na- 
slikao iznad sakristijskih vrata u svetištu crkve sv. 
Franje na Kaptolu, a ta slika prikazuje Sveca kako 
propovijeda pticama. 

Međutim, ta njegova ljubav i izvanredan zanos 
za sv. Franju dođoše napose do izražaja u njegova 

dva romana o sv. Franji. U prvom je obradio Fra- 
njinu mladost i njegov svjetovni život, a taj ima na- 
slov »Božji vitez«; u drugom romanu, koji ima na- 
slov »Božji sirotan«, obradio je njegov redovnički 
život od obraćenja do blažene smrti. Oba ta djela 
izdalo je u povodu sedamstote godišnjice Svečeve 
smrti Hrvatsko književno društvo sv. Jeronima u 
Zagrebu. 

Nekako u isto vrijeme, kad je Kršnjavi slikao 
spomenutu frasku, počeo je raditi i na tim romani- 
ma. Nemam namjeru ovdje izricati kritički sud o 
umjetničkoj vrijednosti tih romana, jer su to već 
drugi u svoje vrijeme učinili, ali smatram veoma 
prikladnim da ovdje u cijelosti donesem 40. po- 
glavlje iz »Božjeg sirotana«, jer je Kršnjavi u nje- 
mu dao maha svojoj staračkoj fantaziji te nastojao 
zorno i uvjerljivo prikazati kao povijesni događaj 
dolazak i boravak sv. Franje u Zagrebu te tako is- 
puniti onu prazninu koja je do danas nakon mno- 
gih istraživanja i proučavanja ostala otvorena. 


Kršnjavi dolazak sv. Franje u Zagreb i bora- 
vak u njemu prikazuje ovako: 


»Franjo je s Morikom! sretno stigao u Ankonu. 
Putem su Franju i njegova suputnika svuda lijepo 
primali te ga darivali hranom, a seljaci su ih na 
svojim kolima vozili do bližnjega mjesta ili im po- 
suđivali svoje konje za jahanje. 


Došavši krajem svibnja g. 1212. u Ankonu, po- 
šao je Franjo sa svojim drugom do luke, gdje je već 
bila lađa spremljena za odlazak u Egipat. Kapetan, 
koji je već čuo pripovijedati o glasovitom Franji iz 
Asiza, rado je njega i njegova druga primio na 
svoju lađu. Na obali se skupilo mnogo svijeta da 


1 I Toma Čelanski i sv. Bonaventura pišu da je Franju pri- 
godom neuspjela putovanja na Istok pratio brat Iluminat, 
a ne brat Moriko (Moricus). 

vidi siromašnog Pokornika iz Asiza, kojega su već 
onda mnogi još za njegova života smatrali svecem. 
Kad je Franjo vidio tolik svijet sakupljen na obali, 
sjetio se kako je Isus propovijedao s lađe te je i on 
stao mnoštvu govoriti. Razlagao im je kakva je ne- 
sreća da je Sveta Zemlja u rukama nekršćana, pa 
kako su se već tri križarska rata vodila poradi toga, 
te su narodi Istoka i Zapada upleteni u velike ra- 
tove. Rekao je da bi se sav svijet umirio kad bi se 
sultan dao pokrstiti pa kad bi bilo jedno stado i je- 
dan pastir. 


Slušatelji su govorniku oduševljeno pljeskali. 


Kapetan lađe i mornari također su pozorno slu- 
šali, a kad je Franjo prestao govoriti, pristupi ka- 
petan k njemu pa ga zamoli neka sa svojim drugom 
ode u kapetansku kabinu, jer će sada morati raza- 
peti jedra. Moriko zamoli da smije mornarima po- 
moći, a to mu kapetan rado dopusti. 


Čim je Franjo ušao u kabinu, bacio se na kolje- 
na da se moli Bogu, a mornari digoše jedra i podi- 
goše sidro te lađa izleti iz luke kao kakva ptica. 


Premda je zapadni vjetar dosta oštro duvao, la- 
đa se, vješto vođena, držala pravca prema jugu. 
Ali kad je vjetar okrenuo pa je jak južnjak počeo 
sve jače duvati, moradoše mornari gotovo sva jedra 
smotati. Vjetar je sve jače duvao pa je napokon ne- 
odoljivom jakošću zahvatio lađu tako da mu nije 
bilo moguće odoljeti. Kapetan nije mogao drugo 
nego je okrenuo lađu pa se dao nositi od vjetra 
prema sjeveru. Valjalo je samo ravnati lađu da je 
silni južnjak ne baci na koji dalmatinski otok. Kad 
su dospjeli blizu rta Istre, skrenuo je kapetan lađu 
nadesno nadajući se da će veliki otoci koji leže na 
jugu Kvarnera ublažiti jakost bijesnoga južnjaka. 

I zbilja, kapetan je lađu sretno uveo u Bakarski 
zaljev. Grad Bakar leži vrlo slikovno na zapadnom 

rubu zaljeva, a ima u njemu građevnih tragova iz 
XIII stoljeća. Ovdje bijaše već u rimsko doba is- 
hodište vojničke rimske ceste prema Sisku i Za- 
grebu. 


Franjo je našao u Bakru talijanskih trgovaca, a 
i mnogo Hrvata koji su znali talijanski govoriti. Svi 
su ga radosno primili, jer je glas njegove svetosti 
već bio i do njih dopro. Poradi teškog nevremena 
nije se moglo ni pomisliti na to da bi koja jedre- 
njača mogla poći prema jugu. Znalo se da će to 
nevrijeme potrajati, stoga je Franjo odlučio da go- 
vori narodu te je pošao i u okolicu praćen prijatnim 
Bakranima. Pozivao je ljude u svakom selu da čine 
pokoru. 


Zatim je pošao sve dalje prema sjeveru. Svagdje 
je nalazio talijanskih trgovaca i talijanskih radnika. 
Oni su ga rado primali pa otpratili do slijedećega 
mjesta. Tako je za jedno dvadeset dana dospio u Za- 
greb preporučen jakoj zagrebačkoj talijanskoj, po- 
glavito mletačkoj koloniji. Još dan-danas ima spo- 
menika te naseobine: crkva sv. Marka, Mletačka 
ulica i Vlaška, tj. talijanska ulica, i »Salita«,) tj. 
uspon na brijeg nad Vlaškom ulicom. 


Inteligencija i plemstvo u Zagrebu govorilo je 
latinski, a mnogi su plemići stajali u vezi s talijan- 
skim Frangipanima pa su čuli da je grofica Jakobea 
de Settesolis iz kuće Frangipana velika štovateljica 
Franjina. 

Hrvatski su plemići prebivali ljeti na svojim 
imanjima pa su samo u zimsko doba živjeli u Zagre- 
bu. Zato nisu mogli doznati da Franjo dolazi u Za- 


2 Koliko je talijanska trgovačko-obrtnička kolonija u sta- 
rom Zagrebu bila jaka, vidi se i po tome što je dio negdaš- 
nje periferije, a danas izgrađeni dio grada, prozvan »Šala- 
ta«, a taj naziv nema nikakve veze s istoimenom vrsti po- 
vrća, nego su stari Zagrepčani od tih Talijana preuzeli na- 
ziv »salita« (što znači: uspon). Na mjestu te negdašnje 
talijanske »salite« danas se nalaze Schlosserove stube. 

greb. Tek je plemenita gospođa Katarina Galović)? 
koja je kod Sv. Šimuna kraj Zagreba imala svoje 
imanje, slučajno bila u gradu kad se pročulo da je 
Franjo stigao u Zagreb. Ona je doznala da će Fra- 
njo doći u crkvu sv. Margarete, koja je stajala 
gdje je danas nadbiskupsko sjemenište, a preko 
puta njezine palače, u kojoj je danas franjevački 
samostan. Pošla je u susret milom gostu iz Asiza i 
pozvala ga da sa svojim pratiocem Morikom od- 
sjedne u njenoj kući. Rekla je Franji da se dopisuje 
s groficom Frangipani de Settesolis u Rimu, pa je to 
Franju ugodno iznenadilo. Primio je poziv, ali pod 
pogodbom da ne stanuje u odajama samoga dvorca, 
nego u vratarovoj sobi, a njegov pratilac Moriko 
da konači s družinom. 


Gospođa Galović vrlo je žalila što od plemstva 
nikoga više nema u Zagrebu, ali je odlučila da će 
po mogućnosti razglasiti Franjin dolazak. Franjo ju 
je molio neka toga ne učini, jer on kani već sura- 
dan otputovati. Samo da bi želio jedanput narodu 
govoriti. Plemenita mu gospođa obeća da će sutra 
u određeno doba biti sakupljeni svi Talijani i svi 
koji razumiju talijanski ili latinski. 

Gospođa je Galović zahvaljivala Bogu što je 
udesio da je Franjo mjesto u Egipat došao u Zagreb. 
Zato je ta plemenita gospođa odlučila da će Zagrebu 
sačuvati trajnu uspomenu na Franju i da će dio svo- 
je palače rado ustupiti Pokorničkom redu, bude li 
ga Franjo u Zagrebu utemeljio. 


Već drugoga dana sakupilo se pred crkvom sv. 
Margarete mnogo svijeta iz cijeloga Zagreba. Fra- 
njo je tu govorio o svojoj nakani da pođe k sulta- 


3 Prezime Galović je među Hrvatima veoma staro, a vuče 
svoj korijen od riječi koja se u suvremenom hrvatskom 
jeziku više ne susreće, a to je riječ »galić«, što znači: ga- 
vran; »galičast« znači isto što znače pridjevi: crn i vran. 
Zato nije ispravno to prezime izvoditi od latinske riječi 
»gallus« što znači: pijetao. 

nu i da ga sklone neka se dade pokrstiti. Njegov je 
govor pobudio veliko oduševljenje, pa se odmah ne- 
koliko ljudi izjavilo da bi htjeli pristupiti njegovoj 
družbi. Franjo im je pročitao temeljno pravilo svo- 
je bratovštine. Kad su čuli da se treba odreći pot- 
puno svakoga imetka i posjeda, odustali su i uda- 
ljili se mnogi, samo su se trojica smjesta zavjetovala 
da će živjeti po Franjinu životnom pravilu. Dvojica 
su od njih bili svećenici. 

Gospođa Galović ustupila je, kako je obećala, 
odmah nekoliko soba u svojoj palači novom franje- 
vačkom samostanu. Franjo je primio tu ponudu, ali 
samo uz pogodbu da se njegovi udrugari moraju dr- 
žati ravni družini Galovićevoj. 

Tim je položen temelj današnjem franjevačkom 
redovničkom samostanu u Zagrebu. 


Plemenita gospođa Galović htjela je protiv Fra- 
njine volje pozvati plemiće iz najbliže zagrebačke 
okolice pa se odvezla na svoje imanje kod Sv. Ši- 
muna da odonud razašalje glasnike na plemićke 
dvorove. Htjela je sastaviti banderije plemića, koji 
bi Franju imali svečano pratiti. No Franjo, koji je 
čuo što se sprema, požurio se da ode i da izbjegne 
takvoj počasti. Nije htio poći istim putem u Italiju, 
nego je mislio stići prema zapadu u furlansku i mle- 
tačku pokrajinu. Otišao je, dakle, prema zapadu, i 
to sam s Morikom bez ičije pratnje“ (...) 


4 Pouzdano znam da se Kršnjavi služio Franjinim životopi- 
som što ga je napisao Toma Čelanski. Nije jasno zašto se 
od Tomina pripovijedanja udaljio, jer se Franjo s bratom 
Iluminatom vratio morskim putem u pravcu Ankone. 

